ICG es passa al bàsquet\nLa multinacional lleidatana donarà nom al Força Lleida durant tres anys, després de patrocinar els sis últims al Llista || Aquesta temporada aportarà uns 50.000 €, xifra que augmentarà a les següents\n© Andreu Pi i Félix González, al centre de la imatge, subjecten les noves samarretes amb el logo d'ICG.\nICG Software, fins fa uns mesos patrocinador principal del Llista d’hoquei sobre patins, ho serà ara del Força Lleida de bàsquet, un acord que es va presentar ahir en un acte celebrat sobre la mateixa pista del Barris Nord i que va comptar amb la presència de tots els components de l’equip de LEB Or, al qual donarà nom a partir d’ara. L’acord és pel que queda d’aquesta temporada i les dos següents, fins al juny del 2021, però amb la clara intenció de prorrogar-lo per tres més. Malgrat que no es van donar a conèixer les xifres de l’operació, l’import econòmic que rebrà el club aquesta campanya s’atansa als 50.000 euros, quantitat que s’incrementarà a les dos següents.\n“Hem firmat un matrimoni per a tres anys. Ja veurem si dura més, esperem que sí.” Així es va expressar il·lusionat el president del Força Lleida, Félix González, després de firmar el conveni de patrocini amb ICG, que va puntualitzar que “és el premi al treball seriós d’un club que ha aconseguit que aquest bàsquet que el 2011 estava enfonsat i desapareixia, ara sigui una realitat, amb un projecte estable i amb futur”.\nVa assegurar que aquest suport “ens dóna estabilitat i ens permet treballar amb tranquil·litat. Avui és un dia molt valuós per al club. Evidentment que sense els altres cent i escaig de patrocinadors, sense les institucions i sense els aficionats tampoc podríem fer res. ICG suma, i ho fa d’una manera significativa, però sense la resta tampoc podríem aconseguir-ho”, va dir González, que va afegir: “ICG té moltíssim mèrit, i no perquè avui estigui aquí amb nosaltres, sinó perquè fa temps que hi és. Va estar al Cadí, tenis, Lleida Bàsquet i Llista. Que una empresa important, sense ser de les més importants, faci això té molt mèrit, i és un exemple per a la resta.”\nEl president de la multinacional tecnològica, Andreu Pi, va dir estar “orgullós” de participar en el projecte i va revelar un ambiciós anhel. “El meu desig és que arribi a l’ACB”, va dir, i va enviar un avís al teixit empresarial de Lleida: “Si s’arriba a ascendir, tots haurem de fer un esforç molt més important. Lleida hauria de tenir en compte que és important comptar amb un equip a la màxima categoria, que és el que podem tenir, i per això vull apostar per això”. Així doncs, Pi també va reconèixer que “la intenció és continuar després d’aquest conveni de tres anys”.\nEl Llista aplaudeix que ICG segueixi a l’esport tot i no tenir encara espònsor\nEl Lleida Llista va donar ahir una nova lliçó amb un tuit que va escriure minuts després de conèixer-se que ICG, que ha estat el seu patrocinador principal durant les últimes sis temporades, passava a ser-ho ara del Força Lleida. “Molt orgullosos que @ICGSoftwaregrup torni a patrocinar l’esport lleidatà. Mai podrem agrair prou el seu suport durant els últims sis anys. Desitgem que l’acord amb el @flleida estigui ple d’èxits com ha estat amb nosaltres, amb aquesta empresa tant compromesa amb el territori”, resava el tuit del club llistat, que encara segueix buscant un espònsor principal que cobreixi els 40.000 euros que falten per tancar el pressupost.\n1. GALERIA | Imatges del partit del Força Lleida contra el Girona de Gasol, amb homenatge a ...\n2. Juvillà avisa que esgotarà totes les vies judicials\n3. Iñaki Urdangarin confirma la relació amb la seua companya de feina Ainhoa Armentia\n4. Almenys set cossos de policia local de Ponent disposen de dispositius amb gas pebre\n5. Goodbye, Barcelona


Els espanyols guanyen cinc medalles\n15 abril 2021 15:55\nCarlos Pérez Rial i Teresa Portela es penjaren l'or en la prova de 200 metres K-1\nEfe | 29 agost 2005\nLa selecció espanyola de piragüisme tancà la seva participació en el XXXIV Campionat del Món, que posà el seu punt i final ahir a la ciutat croata de Zagreb, amb un total de cinc medalles, ja que ahir en sumà quatre en 200 metres, on els gallecs Carlos Pérez Rial i Teresa Portela aconseguiren sengles ors.\nA més dels primers llocs de Pérez Rial i Teresa Portela, ambdós en K-1, l'equip espanyol obtingué un subcampionat del món, en el K-2 dones, gràcies al segon lloc de Jana Smidakova i Teresa Portela, que també foren bronze formant part del K-4, que completaven Isabel García i Ana Varela.\nAquests quatre llocs de pòdium, tots en la distància no olímpica dels 200 metres, se sumen al subcampionat del món assolit dissabte per David Cal, en C-1 sobre 1.000 metres.\nEl Mundial 2005 ha reportat a la delegació espanyola actuacions i resultats de gran valor, representats sobretot pel rendiment que han oferit dos vaixells d'aposta per al futur, el K-2 d'Smidakova i Portela, i el K-4 masculí de Manuel Muñoz, Saúl Craviotto, Borja Prieto i Jaime Acuña , però deixà l'equip en una profunda decepció pel novè i darrer lloc del K-4 femení.\nEl doble concurs d'Smidakova i Portela, participants en les proves de K-2 i K-4, amb només 10 minuts de diferència entre el final de la primera i la sortida de la segona, es convertí en un handicap per al K-4, medallista en els tres darrers mundials i aspirant ahir, almenys, a quedar entre els cinc primers, relegat finalment a la darrera plaça exclosa de la beca ADO.\nNegats amb les medalles en les finals de 500 metres, els espanyols desaprofitaren la presència de dos vaixells en les finals d'aquesta distància en una sessió en la qual novament Smidakova i Portela demostraren ser les més entonades, ja que quedaren a 144 mil·lèsimes de la medalla de bronze.\nLes altres dues embarcacions participants en les finals de 1.000 hagueren de conformar-se amb el sisè lloc del K-4 i el vuitè del K-2.


Calafell Ràdio es renova amb una nova línia sonora, més col·laboradors i més continguts multimèdia | Ajuntament de Calafell\nCalafell Ràdio es renova amb una nova línia sonora, més col·laboradors i més continguts multimèdia\nEl 14 de setembre arrenca la temporada 2020-2021 amb més veus i nous formats\n“Amb tu, compartim sintonia’”. Amb aquest lema, Calafell Ràdio arrenca el proper dilluns 14 de setembre la nova temporada 2020-21. Un dels canvis més significatius que percebran els oients seran les sintonies que identifiquen l’emissora i molts dels seus programes, que s’han renovat per complet. Es tracta d’una nova línia sonora que trenca per complet amb l’anterior etapa.\nUn dels espais que estrenen aquestes sintonies són els serveis informatius. Mireia Romaguera farà el repàs de l’actualitat del dia: de dilluns a divendres de 8 a 9 del matí, de 13.30 a 14.00 i de 19.30 a 20.00 hores. Els dissabtes i diumenges, de 8 a 8.30 i de 13.30 a 14.00 hores. A més, es repassaran a cada hora els principals titulars del dia.\nEl ‘Calafell Matí’: més veus i atent a l’actualitat\nEl magazín Calafell Matí, conduït per Ferran Boqué, segueix sent un dels pilars de la graella del 107.9 FM amb una fórmula que combina actualitat, música i entreteniment. El programa s’emet de dilluns a divendres 9 a 13 hores i compta amb la col·laboració de Mireia Romaguera i Albert Sunyol. Els dissabtes s’ofereixen els millors moments de la setmana, d’11 a 13 hores.\nL’actualitat centrarà la primera part del programa, en un any marcat per la situació generada per la Covid-19. L’espai estrena noves seccions i continguts: La Sandra Agudo posarà veu a tot allò que es comenta a les xarxes socials i és tendència. La María José Corral farà Teràpia de Parella i el Miquel Cuadros s’encarregarà d’un nou espai centrat en l’astrologia. La Sàbel Gámez parlarà sobre Calafell ‘Amb altres ulls’ mentre que la ‘youtuber’ Darla, de 9 anys, també aportarà la seva particular mirada. A més, també s’incorpora la naturòpata Vilma Montoliu.\nPer la seva banda, Marina Ordoño s’encarregarà enguany de la secció d’educació animal. Sílvia Prats, amb ‘Santa Innocència’, donarà veu als joves sobre temes d’actualitat. I l’equip de l’associació Negra y Mortal amplia horitzons i ens oferirà cada setmana el ‘Va de cultura’. L’espai, a més, donarà a conèixer les entitats culturals, socials i esportives del municipi.\nLes noves veus se sumaran a les seccions habituals i consolidades en l’espai: la veterinària Esther Fuertes, l’Art amb l’Helena Rotés, El retrovisor amb el Joan Santacana, la secció de Català amb el Lluís Tetas de l’Oficina de Català de Calafell i el Tots a Taula amb el David Vernet. Es manté també la secció Portaveus i l’Alcalde a la ràdio.\nTampoc faltarà el repàs setmanal a les ofertes de treball i de formació, la secció ‘Escoles’, ‘El racó del comerç’ amb Fòrum Calafell, l’Humor amb Dani Campoy, les Històries de la Música amb l’Ignasi Guíluz, l’anàlisi de l’actualitat en la Taula de Periodistes i La Ràdio a la Comarca i el repàs a les novetats discogràfiques i les estrenes del cinema amb el Tales Damas. I una temporada més ens visitarà el fantasma del castell, la ‘Pepa Barretines’. El magazine es pot tornar a escoltar de 22 a 02.00 hores.\nl Calafell Esportiu salta també a la televisió\nUna altra novetat de la temporada és el Calafell Esportiu, que aposta fort pels continguts audiovisuals. El programa d’esports tindrà dues edicions setmanals exclusivament per ràdio -dilluns i divendres- on es farà el repàs i la prèvia de cada jornada.\nEls dimarts, dimecres i dijous es podrà escoltar la versió radiofònica de tres programes que s’enregistraran en vídeo des del Vilarenc Aqua i que es podran veure també a calafell.tv: la tertúlia del CP Calafell, el repàs a la jornada futbolística dels equips de Tercera Catalana i entrevistes als diversos equips de l’esport de base. L’Albert Sunyol condueix el programa que s’emet de dilluns a divendres de 13 a 13.30 hores i de 19 a 19.30 en repetició.\nL’aposta esportiva es complementa amb les retransmissions dels partits d’hoquei del CP Calafell a Calafell Ràdio-Calafell.tv, la cobertura periòdica en vídeo d’encontres i esdeveniments esportius a més de les notícies diàries als Informatius de Calafell Ràdio.\nEls èxits musicals del moment es troben al ‘Surfing Safari’\nDe dilluns a divendres, de les 3 i fins a les 7 de la tarda és el torn del Surfing Safari, una selecció musical dels èxits nacionals i internacionals més recents que es combinen amb informacions de servei, consells i l’agenda. El programa es pot tornar a escoltar les matinades de 2 a 6.\nPer la seva banda, es mantenen a la graella espais de temàtica musical com Nostàlgia amb Pep Cusidó, dilluns de 20 a 21 hores; Només tu i jo amb Mireia Romaguera, els dilluns de 21 a 22 hores; PuntCat amb Albert Sunyol, dimarts de 20 a 22 hores; L’Hora del Jazz amb Ramon Robusté, dimecres de 20 a 22 hores; K-Pop Trainee amb Gunther, dijous de 20 a 21 hores; Sabor Latino, dijous de 21 a 22 hores; Tres sardines i un bacallà amb Joan Carles Calvet; Alter Ego, dissabtes de 23 a 00 hores i Terra Baleàrica, diumenges de 22 a 23 hores.\nEls diumenges a les 8.30 del matí es podrà gaudir de la poesia a l’Abecedari Poètic amb tota una entesa en la matèria com és la Maica Duaigües.\nI els caps de setmana, de 13 a 13.30, segueix l’Esperit Viatger, amb les recomanacions i escapades que ens proposa la Mireia Romaguera.\nRàdio a la carta, APP i el Whatsapp de la ràdio\nEls continguts radiofònics es poden recuperar a la ràdio a la carta en el web Calafell.tv. La ràdio seguirà molt present a les xarxes socials: Facebook cafafell.tv-Calafell Ràdio i Twitter @calafellradio i @CEsportiu, on es compartiran els Podcasts i resta de continguts. A més, també es pot descarregar l’APP de Calafell Ràdio, disponible per IOS i Android.\nCalafell Ràdio, a més, compta amb un WhatsApp, 647 751 883, una eina pensada per la participació de la ciutadania i la interacció amb els diversos espais de l’emissora.


Amics, crisi i distàncies letals - El Temps\nAmics, crisi i distàncies letals\n'Les distàncies', un retrat de l'amistat en descomposició\nUn grup d’amics de la universitat —Olívia (Alexandra Jiménez), Eloy (Bruno Sevilla) i Guille (Isak Férriz), més la parella d’aquest darrer, Anna (María Ribera)— viatgen a Berlín per donar una sorpresa a un membre de la colla a qui fa temps que no veuen, en Comas (Miki Esparbé). El motiu, la celebració del seu 35è aniversari, aquella edat-frontissa convertida en abisme des que la crisi del 2008 va fer acte de presència a les nostres vides de manera irreversible. Passat el temps, tot sembla indicar que la crisi —“recessió”, en digueren, carregant diabòlicament l’eufemisme— té, per fi, una sortida. Però res més lluny de la realitat: els fets, la misèria, la incertesa i la precarietat enquistada són part del dia a dia d’una generació de joves que no veu futur a allò que havia de ser la seva vida, per molt que els altaveus de l’actualitat i l’abundant camp de la desinformació s’entestin a explicar el contrari. Joves que han perdut la il·lusió i, el que és pitjor, que han perdut la capacitat de ser alguna cosa. O, simplement, de voler-ho ser. Adéu plans, adéu desig, adéu prosperitat. Joves al llindar de la maduresa i que no saben què fer ni quan creuen que són ells mateixos, protagonistes d’un cruel descens a la realitat, amb parada final a la decepció més absoluta.\nAixò és i mostra Les distàncies, el darrer film d’Elena Trapé, una obra amb una sinopsi que no pot escapar d’una sensació de déjà vu —amb Berlín de nou com a escenografia—, però que aconsegueix sorprendre’ns lluny de la comèdia predictible, del costumisme encarcarat i del melodrama ple de tics simpàtics que pretén dibuixar un retrat generacional amb regust agre. Però Les distàncies no és res d’això. És un molt bon film, dirigit amb pols i intenció, capaç de capgirar prejudicis i expectatives —com, per exemple, allò que esperem de Jiménez o Esparbé, emmarcats en l’imaginari de la comèdia i aquí traspuant obscuritat—; un film més proper al thriller i a la cruesa de les obres que es recreen en l’atmosfera espectral d’una localització, fent que aquesta n’acabi esdevenint protagonista, de manera pràcticament literal: és la dissolució dels amics allò que fa que l’espai sigui l’essencial d’una història que parla, no ja de nosaltres, sinó del temps que ens ha tocat viure. Sense pretensions espellifades, convertint-se en un bon exemple de cinema de cambra, amb les estances de parets altes i exteriors gèlids d’un pis de solter, escenari teatral que té el contrapunt en els carrers i els pulcres plans que ens parlen de la manera de viure en una ciutat cosmopolita, moderna i atípica en la seva concepció urbanística, tan allunyada de les nostres capitals, mediterrànies, coloristes i amb un passat antic com a identitat immaterial. Res millor que Berlín pel to greu que necessita la història, convertida en l’espai indòmit d’una desaparició que acaba sent una fugida.\nVet aquí el gran què d’aquesta pel·lícula d’ànima i ambicions modestes, però capaç de crear un gran vincle d’empatia amb l’espectador, tant com per haver triomfat al festival de Màlaga amb els premis a millor pel·lícula, direcció i actriu. Amb Alexandra Jiménez, vertadera atracció de mirades, qui més es creix en una funció feta de silencis i de destruccions, de distàncies letals amb el passat i amb un mateix, amb les pors com a divisa i amb una interpretació que ens sorprèn i ens gela, convertida en l’ariet de tot el garbuix emocional que representa. Rostre de la incapacitat de saber afrontar els problemes en aquest cul-de-sac generacional on la crisi, la “recessió”, ens va instal·lar.\nGènere: Drama. Amistat


La Regidoria de Medi Ambient i Canvi Climàtic realitza activitats amb alumnat de Primària per a donar a conéixer la nostra vegetació - MontgoRadio.com\nSeguint amb la línia de la Regidoria de Medi Ambient i Canvi Climàtic de donar a conéixer el nostre entorn natural amb diferents activitats d’educació ambiental, alumnat de diferents col·legis de la localitat han realitzat un itinerari didàctic per tal de conéixer la nostra vegetació. En concret, durant el mes de febrer els xiquets i xiquetes de 5é de Primària del Pou de la Muntanya i de 6é de Primària dels col·legi Maristes i Cervantes han realitzat estes eixides educatives.\nEls escolars dels col·legis Maristes i Cervantes van realitzar un itinerari didàctic pel parc de les Bassetes. Entre altres coses, van aprendre a diferenciar la vegetació autòctona de l’exòtica; la importància d’utilitzar plantes i arbres originaris de la regió mediterrània –ja que són més resistents i econòmics- o la problemàtica que comporta utilitzar vegetació exòtica en els nostres jardins, consumint més aigua i recursos. A més a més, es van realitzar diferents jocs ecològics per a reforçar la necessitat d’un món més sostenible. Les eixides al parc es van complementar amb explicacions teòriques sobre l’observació i classificació d’arbres i arbusts de la zona.\nPel que fa al col·legi Pou de la Muntanya, des de la regidoria es va programar una plantació d’arbres on els xiquets van participar activament, ajudats pels treballadors del departament de Parcs i Jardins, els quals els van resoldre els diferents dubtes que tenien, i van poder apreciar la gran tasca que es realitza per part de la brigada. Com a reforç, també, s’han realitzat diferents jocs ecològics amb els alumnes.\nEstà previst que es realitzen més activitats d’aquest tipus amb altres col·legis durant els mesos pròxims.\nTags: Dénia, escolares, Medio Ambiente


Sol·licitar la devolució d´un pagament\nPer a sol·licitar la devolució d’un pagament, heu d’emplenar l’imprès corresponent i indicar-hi els motius que fonamenten la vostra sol·licitud de devolució. Més informació.\nEmpleneu l’imprès de devolució ( ). Cal un imprès per a cada concepte del qual se’n sol·licita la devolució.\nAdjunteu una fotocòpia del NIF o DNI del sol·licitant.\nAdjunteu en tots els casos el rebut original del qual se sol·licita la devolució. Quan es tracti de devolució per pagament duplicat caldrà adjuntar els dos originals, un dels quals us serà retornat. En el cas de prorrateig també caldrà adjuntar el rebut original que us serà retornat.\nEn cas que la persona que sol·licita la devolució no sigui el titular del rebut, caldrà que també aporti la fotocòpia del NIF o DNI del titular, així com l’autorització expressa ( ) del titular del rebut.\nEn cas d’actuar com a representant d’una entitat jurídica caldrà còpia de l’escriptura de poders o document públic assimilable. En cas de comunitat de propietaris caldrà còpia de l’acta de la junta de propietaris o certificació del secretari-administrador. En cas d’altres entitats caldrà còpia del document de constitució o estatuts de l’entitat.\nCaldrà adjuntar autorització del titular del rebut quan no coincideixi amb el titular del compte corrent on s’efectuarà la transferència.\nLliureu, en persona o per correu, l’imprès junt amb la documentació a qualsevol de les oficines de l’ORGT.\nAquest web compleix amb la normativa de protecció de dades.


L'Hermitage presenta al·legacions per poder instal·lar-se al port de Barcelona\nBarcelona. Dissabte, 13 de juny de 2020. 12:58\nActualitzat Dissabte, 13 de juny de 2020. 12:58\nHermitage Barcelona ha presentat a l'Ajuntament al·legacions a la negativa del Govern municipal a la construcció del Museu Hermitage a la Nova Bocana del Port.\nEn el document d'al·legacions recollit per Europa Press, es posa èmfasi que el projecte compleix tots els requisits normatius, urbanístics i administratius.\nAixí mateix, ha recordat que la Tercera Modificació del Pla Especial de la Nova Bocana, aprovada el 27 d'abril de 2018 amb el vot favorable de BComú, "preveu l'establiment del Museu Hermitage en aquest emplaçament".\nSegons el parer dels al·legants, de no ser així, constituiria una actuació nul·la de ple dret que manca de fonament jurídic, i que suposaria una violació del Dret de la UE quant a la lliure prestació de serveis i establiment.\nSegons ha pogut saber Europa Press, Hermitage Barcelona ha mantingut trobades amb el Port i amb representants dels grups municipals del consistori excepte BComú, del qual no ha rebut resposta.\nAls documents incideix que qualsevol arbitrarietat de l'Ajuntament aniria en contra de la potestat del Port i el dret del sol·licitant de la concessió, i basa la negativa municipal en raons ideològiques.\nSubratlla que és una "oportunitat" per a la ciutat, i ha insistit que el finançament és íntegrament privat, i que el projecte permetrà recuperar i dinamitzar l'economia de la ciutat, així com un impuls cultural i educatiu.\n50 milions de capital privat\nEl projecte compta amb el compromís exprés del director de The State Hermitage Museum, Mikhail Piotrovsky, amb una inversió directa de més de 50 milions d'euros de capital privat, un impacte econòmic en l'entorn de més de 30 milions d'euros anuals i la generació de prop de 400 llocs de treball, entre directes i indirectes.\nDurant les trobades, s'ha destacat la contribució del projecte al desenvolupament del turisme de qualitat, a potenciar l'oferta cultural i enfortir els llaços educatius, a més de contribuir a la recuperació de la ciutat després de la crisi pel coronavirus.\nLa Cambra de Barcelona va mostrar fa unes setmanes el seu suport a la construcció del museu en considerar que enfortirà la seva posició cultural i dinamitzarà l'economia de la capital catalana, que l'entitat cameral considera una referència cultural internacional gràcies a la col·laboració público privada.\nCultura El director de l'Hermitage torna a reivindicar un museu a Barcelona Europa Press\nCultura El Museu Hermitage de Barcelona, una oportunitat davant la crisi de la Covid-19 El Nacional\nHERMITAGE La Cambra dona suport al projecte de construcció del museu Hermitage a Barcelona El Nacional\nCultura L'Hermitage de Sant Petersburg dedica a Barcelona un vídeo per Sant Jordi Hermitage Museum


Neus: L'Estat posa el sistema cultural català contra les cordes\nL'Estat posa el sistema cultural català contra les cordes\nEDITORIAL, Ara, 02/10/2012\nLes retallades del ministeri de Cultura per al 2013 són un cop molt dur a un sector tocat per la crisi i que recentment ja estat castigat amb mesures com la pujada de l'IVA. Letal per a tot l'Estat, la tisorada afecta especialment les institucions catalanes. L'antiga consideració de Barcelona com a cocapital cultural d'Espanya, una aposta del maragallisme que amb estira-i-arronses la Generalitat pujolista va acabar fent seva, i que es va concretar amb l'entrada del ministeri als patronats de les institucions de capçalera -del Liceu al MNAC-, queda en entredit. Tot i que la retallada és general, els equipaments de Barcelona reben un càstig extra respecte als de Madrid, amb els quals la distància ja era gran en termes de suport econòmic ministerial. Plou sobre mullat.\nEl cas dels grans museus ho il·lustra bé: el MNAC i el Macba veuen disminuït el suport de l'Estat en un 37%, i es queden respectivament amb 1 i 2 milions; en canvi, el Prado i el Reina Sofia són tractats més benèvolament, i reben (-31% i 11 milions) i (-18% i 22 milions), respectivament. En el cas del Teatro Real i el Liceu, la reducció és similar (entorn d'un 33%), però la sala madrilenya rep 8,7 milions i la barcelonina 6,8. També és simptomàtic el cas de l'Institut d'Estudis Catalans: 341.340 euros (-55%). I encara més la desaparició de la partida de capitalitat per a Barcelona, que quedat a zero (el 2011 van ser 9,5 milions, i el 2012 ja només se n'ha rebut 1 dels 3,6 previstos).\nAmb la llei de mecenatge encara pendent, amb retallades acumulades els últims anys, i amb la Generalitat i l'Ajuntament de Barcelona sense capacitat per parar el cop, la situació és greu tant per a les grans institucions com per a les petites. El públic ho notarà sobretot a partir de l'estiu que ve, quan s'acabin les programacions contractades. El món cultural en conjunt se'n ressentirà, i Catalunya i Barcelona, a causa d'un tracte discriminatori, perden força en un camp clau on han mostrat dinamisme i liderat.\nEtiquetes de comentaris: Catalunya, cultura, política\nEnviat per Neus Nogué Serrano a 19:23\nL'Estat posa el sistema cultural català contra les...


Un recurs habitual i necessari - Diari de Girona\nFins a 18 de les 56 substitucions que fins ara ha realitzat Francisco aquesta temporada han servit a l'entrenador del Girona per fer entrar a la gespa un futbolista del filial blanc-i-vermell\ncarles rosell 29.11.2020 | 23:03\nIbra Kébé va ser el primer jugador que va entrar de refresc divendres a Alcorcón · LOF\nIbra Kébé va ser el primer jugador que va entrar de refresc divendres a Alcorcón\n«És el que hi ha», va etzibar Francisco. Emprenyat pel resultat i superat per la realitat, una roda de premsa més va explicar què és el que li està tocant viure al Girona. Si la plantilla ja és curta perquè no té totes les fitxes ocupades, que vagi acumulant lesions i sancions no l'està ajudant gens ni mica. «Fa dos mesos i mig que estem competint i encara no he pogut treballar amb catorze jugadors», afegia. El tècnic fa el que pot amb el que té. És part responsable de l'irregular inici de temporada, però al mateix temps es fa difícil saber com li anirien les coses a ell i en conseqüència a l'equip si pogués disposar de totes les peces. No hi ajuda, ni de bon tros, el calendari. S'acumulen partits i viatges. Sense gairebé temps per respirar, les jornades s'afronten amb una sabata i una espardenya. És aquí on està jugant un paper crucial el futbol base. La presència de jugadors del filial no és anecdòtica, com ha passat d'altres vegades. És una rutina. Un recurs habitual i molt necessari. Cada dos per tres Francisco ha de mirar cap avall, perquè ha de completar convocatòries. Els joves no serveixen només per escalfar banqueta. Aquí tenen minuts. D'entrada i sobretot com a revulsiu.\nHa jugat 14 partits el Girona aquesta Lliga i en tots sempre hi ha hagut algun futbolista del segon equip convocat. Sempre. Mai se n'ha tingut prou amb els jugadors de la primera plantilla. Per una cosa o per una altra, no n'hi ha hagut prou i s'ha hagut de recórrer als més joves. N'hi ha que han tingut la sort i la responsabilitat també de saltar a la gespa de bon inici. A d'altres, i no pas pocs, els ha tocat sortir des de la banda. Francisco ha realitzat un total de 56 substitucions des que va començar el curs. D'aquestes, 18 han servit per donar entrada a algun nano del filial. És a dir, un terç dels canvis que ha fet fins al moment l'entrenador andalús han acabat amb un jove del segon equip al camp per intentar capgirar un marcador advers o mantenir un resultat favorable.\nEls dos revulsius més utilitzats són el migcampista Ibrahima Kébé i el davanter Pau Víctor. Tant un com l'altre han sortit sis vegades, cadascun d'ells, de la banqueta. Àlex Pachón ha estat substituït dues vegades, mentre que Adrià Turmo, Ramon Terrats, Jandro i Èric Monjonell han saltat al camp des de la banda un cop. Dels 14 partits dels gironins, en només tres Francisco no ha fet entrar algun jugador del filial amb el matx en dansa. Això es va produir durant la derrota al camp del Lugo (3-0), la victòria a Montilivi amb el Cartagena (2-1) i l'heroic empat al camp de l'Almeria (0-0). Això sí, de joves sempre n'hi ha hagut en totes les convocatòries i això sembla que serà així durant un temps. La seva presència s'ha multiplicat sobretot aquestes últimes jornades. Per rebre el Mallorca a l'estadi, fins a quatre futbolistes de la banqueta eren del segon equip. Cinc van desplaçar-se a l'RCDE Stadium per enfrontar-se a l'Espanyol. I tornaven a ser quatre el dimarts passat en la derrota amb el Màlaga i tres dies després en una nova ensopegada, aquest cop al camp de l'Alcorcón.\nLa lectura positiva diu que el futbol base del Girona gaudeix ara mateix de molt bona salut i sempre que ho necessiti Francisco podrà disposar de peces del segon equip per completar el seu particular trencaclosques. Ho agraeix el tècnic, qui, però, no viu ni de bon tros la situació desitjada. Cosida a expulsions, la plantilla està sobretot castigada per les lesions i el panorama no sembla que hagi de millorar gaire a curt termini. Mentre s'està per veure què té Ibra Kébé, a Juanpe encara se l'espera per d'aquí a un mes, Valery té un temps per davant i amb Aday passa tres quarts del mateix. Bustos està a prop de reaparèixer mentre Cristhian Stuani millora cada dia i la seva tornada s'acosta. Difícil encara fer previsions. Sobretot si cada dos per tres la mala sort torna a treure el cap i et fa la guitza.


Mataró es prepara per acollir la segona etapa de la Volta Ciclista a Catalunya | Mataró Ràdio\nDm, 08/03/2016 - 11:56\nTot i el canvi a l'alcaldia de Mataró, l'aposta pel ciclisme segueix viva dins el consistori mataroní. La capital del Maresme tornarà a ser escenari de la sortida d'una de les etapes. En concret per aquesta 96ena edició la ciutat viurà la sortida de la segona etapa amb final a Olot, però també veurà el pilot en cursa, minuts després que aquest hagi anat cap a Sant Andreu de Llavaneres. Entre el gran pilot els noms més destacats són els de Purito Rodríguez, Alberto Contador, Nairo Quintana o Chris Froome. Una nova demostració de la qualitat que té la prova, amb 24 equips, 192 corredors i formant part de la UCI World Tour.\nAquests noms per si sols són un reclam pels grans aficionats a aquest esport que hi ha a la capital del Maresme. Un municipis amb històrica tradició ciclista. Però també pels més petits. Viure una prova d'aquestes característiques des de pràcticament dins és un privilegi que està a l'abast de tothom qui vulgui el proper 22 de març.\nL'ajuntament de Mataró ja treballa en fer arribar la notícia a les llars de tots els escolars, amb un fulletó informatiu i també animant als casals de setmana santa a viure-ho en primera persona. El cost del pas de la Volta és de 16 mil euros. En bona part sufragat per Vialser, empresa que col•labora en l'organització de l'esdeveniment.\nVolta Ciclista a Catalunya, 2a etapa, sortida volta ciclista, Purito Rodríguez, Chris Froome, Nairo Quintana, Alberto Contador


⏯ La Llotja de Lleida obre portes dos mesos després | Lleida.com\n⏯ La Llotja de Lleida obre portes dos mesos després\nVideo of Aitana Sánchez-Gijón en una escena de 'Juana'\nTres setmanes després de la relaxació de les restriccions i la represa de les activitats culturals, el Teatre de la Llotja de Lleida reprendrà demà l’accidentada programació d’aquest any amb la presència d’una autèntica estrella del cine i la televisió, l’actriu Aitana Sánchez-Gijón, en un espectacle al costat de la companyia de dansa Losdedae. La Llotja apujarà de nou el teló gairebé dos mesos després que a finals d’octubre hagués d’interrompre el cartell del segon semestre, del qual només es va poder programar dos espectacles: Viejo amigo Cicerón, de Josep Maria Pou (9 d’octubre) i Rostoll cremat, el nou muntatge del mallorquí Toni Gomila (17 d’octubre).\nLa Llotja ha hagut de tornar a reprogramar bona part de les propostes teatrals i musicals d’aquest segon semestre, començant per l’actuació d’Aitana Sánchez-Gijón amb l’espectacle Juana, demà, dissabte 12 de desembre.\nAitana Sánchez-Gijón es posa a la pell de Joana la Boja, Joana d’Arc o Sor Juana Inés de la Cruz\nLa popular actriu busca en aquest muntatge fer viatjar el públic a través de les vides de dones de la història que, a banda de compartir el nom de Joana, han deixat vestigis i imatges d’empoderament femení que romanen com a referents de la memòria col·lectiva. Així, a través de les vides de la Papessa Joana, Joana la Boja, Sor Juana Inés de la Cruz o Joana d’Arc, el públic es trobarà una dona –moltes dones fortes que van lluitar, i lluiten, per defensar els seus desitjos de realització– amb la pell, la veu i la cara d’Aitana Sánchez-Gijón, que es pregunta incessantment si hi ha un destí femení a la terra.\nEl Teatre de la Llotja seguirà aquest desembre la programació el proper dia 19 amb el concert de Sopa de Cabra ajornat a la primavera, en el qual la popular banda de Gerard Quintana presentarà el seu nou disc, La gran onada.\nLa música també serà protagonista el dia 20 de desembre amb el tradicional Christmas.cat de l’Orfeó Lleidatà. I el 27 tancarà el mes amb Estat d’emergència, la primera Producció Nacional de Circ de Catalunya.\nLa Producció Nacional de Circ, el 27 a la Llotja de Lleida


Cita prèvia ITV | Es pot avançar pel carril de la dreta?\nSegur que has presenciat aquesta situació diverses vegades en la carretera: conduir en una via de diversos carrils, on els de l'esquerra estan ocupats i els de la dreta gairebé no hi ha ningú. I segur que també has vist a algun conductor avançant pel carril dret.\nTot i que és un fet freqüent, el Reglament General de Circulació el deixa clar: se circularà normalment pel carril situat més a la dreta i, com a norma general, els avançaments han d'efectuar-se per l'esquerra del vehicle que es vol avançar.\nNo obstant això, l'article 33 del Reglament General de Circulació contempla alguns supòsits en els quals sí que es pot avançar per la dreta en autopista:\nCom a excepció, i si existeix espai suficient per a això, l'avançament s'efectuarà per la dreta i adoptant les màximes precaucions, quan el conductor del vehicle al qual es pretengui avançar estigui indicant clarament el seu propòsit de canviar de direcció a l'esquerra o parar en aquest costat, així com en les vies amb circulació en tots dos sentits, als tramvies que marxin per la zona central.\nSempre que existeixi massa retenció de vehicles en el carril esquerre i els vehicles que l'ocupin romanguin parats en un embús. En aquest cas, els cotxes del carril dret poden avançar la marxa sense que sigui considerat un avançament.\nDins de poblat, en vies amb almenys dos carrils en el mateix sentit, sempre que es faci sense posar en perill als altres usuaris.\nMés enllà d'aquestes excepcions, avançar per la dreta no sols és il·legal, sinó que també pot implicar una sanció, fins i tot pèrdua de punts si es considera una maniobra perillosa. Així que recorda: circula sempre per la dreta.


La XIII Mostra de Cinema Espiritual de Catalunya projectarà a Tarragona dues pel·lícules d'Edoardo Maria Falcone i Isabel Coixet - Sala de premsa. Generalitat de Catalunya\nLa XIII Mostra de Cinema Espiritual...\nLa XIII Mostra de Cinema Espiritual de Catalunya projectarà a Tarragona dues pel·lícules d'Edoardo Maria Falcone i Isabel Coixet\n. Les sessions seran el dia 15 i el 23 de novembre i cadascuna comptarà amb un col·loqui posterior: la primera amb l’arquebisbe de Tarragona, Jaume Pujol, i la segona amb el portaveu de la comunitat sikh de Catalunya, Gagandeep Singh\n. El director general d’Afers Religiosos de Governació, Enric Vendrell, ha presentat avui el certamen al CaixaForum Tarragona\n. Del 15 al 30 de novembre, es projectaran 20 pel·lícules a les 4 capitals catalanes, a diversos municipis catalans i a 6 centres penitenciaris del país\nEl director general d’Afers Religiosos del Departament de Governació, Administracions Públiques i Habitatge, Enric Vendrell, ha presentat aquest matí al CaixaForum Tarragona la XIII Mostra de Cinema Espiritual de Catalunya. La presentació també ha comptat amb la participació el responsable de continguts de la Mostra, Peio Sánchez i amb l’assistència del director dels serveis territorials de Governació a Tarragona, Baptista Capell.\nMn. Peio Sánchez, responsable de continguts de la Mostra, de la seva banda, ha apuntat: “Som els primers al món que utilitzem la marca cinema espiritual, que inclou pel·lícules religioses, però també sobre grans temes humans, com el sentit de la vida, la mort o la justícia ". Sánchez ha explicat que, segons un estudi de la Filmoteca Vaticana, el 10 % dels films que s'estrenen tenen alguna vessant religiosa. Dels continguts de la mostra, ha remarcat que es podrà veure una síntesi de l'obra del director polonès Krzysztof Zanussi, que inclou el seu darrer treball, la pel·lícula Cos estrany (Obce cialo), que encara no s’ha estrenat.\nLa Mostra serà enguany a Tarragona, Barcelona, Girona, Lleida, Blanes, Cerdanyola del Vallès, Terrassa i Vilassar de Mar. Una de les novetats més destacables però, és l’arribada del cicle a sis centres penitenciaris del país, on s’hi projectarà la pel·lícula d’Isabel Coixet, Aprenent a conduir. La col·laboració amb la Direcció General de Serveis Penitenciaris del Departament de Justícia permetrà que la pel·lícula es pugui veure al Centre Penitenciari Ponent, a Lleida; al Centre Penitenciari Quatre Camins, a la Roca del Vallès; al centres penitenciaris Can Brians 1 i Can Brians 2, a Sant Esteve Sesrovires, al Centre Penitenciari Puig de les Basses, a Figueres; i al Centre Penitenciari Lledoners, a Sant Joan de Vilatorrada.\nL’expansió territorial i la incorporació de nous espais d’exhibició ha fet créixer la Mostra considerablement. L’any 2015 es va tancar amb 3.000 espectadors, mentre que aquest any se’n preveuen 5.000. D’acord amb aquesta voluntat de creixement, la Mostra s’ha adherit a Catalunya Film Festivals, la Coordinadora de Festivals i Mostres de Cinema i Vídeo de Catalunya.\nUna altra novetat que s’ha presentat aquest matí és el nou portal Cinema espiritual i de les religions, www.cinemaespiritual.cat, espai web on es pot trobar informació sobre la Mostra i sobre el Fons filmogràfic de les religions elaborat per la Direcció General d'Afers Religiosos. Vendrell ha recordat que l’any 2015 es va adquirir el compromís de crear aquest web i que “més enllà de la informació de la mostra, el públic hi trobarà un ampli catàleg de més de 2.000 pel·lícules agrupades en les diferents tradicions religioses”.


Grècia tanca la campanya amb frec a frec de Syriza i Nova Democràcia a les enquestes\nEs preveu un parlament molt fragmentat després de les eleccions avançades de diumenge\n18.09.2015 - 14:09\nActualització: 18.09.2015 - 16:09\nDiumenge els ciutadans grecs són cridats a les urnes en les cinquenes eleccions generals en sis anys i les segones d’enguany. Després d’haver guanyat amb una àmplia majoria el 25 de gener amb la promesa de ‘posar fi a l’austeritat’, el cap de la coalició governamental Syriza, Alexis Tsipras, es va veure abocat a avançar eleccions a l’agost. El detonant va ser la signatura, el 13 de juliol, del tercer rescat de Grècia amb la UE i l’FMI (86.000 milions a tres anys), que imposa un dur programa de privatitzacions i retallades rebutjades poc abans en referèndum per una majoria de grecs.\nA diferència de fa set mesos, les últimes enquestes donen un frec a frec entre Syriza i la dretana Nova Democràcia de Vangelis Meimarakis, a més d’una participació previsiblament més baixa per la creixent indiferència, cansament i confusió de l’electorat. La incògnita, doncs, no és tant quina formació guanyarà les eleccions, sinó com quedarà compost finalment el govern en un escenari polític caracteritzat per la fragmentació i amb difícils majories absolutes.\nLa campanya s’ha centrat, doncs, en l’economia. El primer ministre Tsipras, que es presenta com l’únic candidat que pot aturar que els partits de la ‘vella política’ recuperin el poder, demana una majoria absoluta per donar estabilitat al govern i s’ha compromès a intentar de millorar els acords amb la troica respecte al deute grec. ‘Syriza segurament serà el primer partit polític al nostre país i crec que la majoria absoluta és un objectiu del tot assequible’, ha repetit aquesta setmana. Però per l’esquerra, la formació es disputa el vot de diumenge tant amb el Partit Comunista com sobretot amb una jove escissió antiausteritat i contra l’euro de la mateixa coalició, Unitat Popular, encapçalada per l’ex-ministre d’Energia Panaiotis Lafazanis i que té la CUP com a referent. I per la dreta, l’oposició conservadora i liberal insisteix a posar fi al govern de Tsipras i a formar una àmplia coalició governamental per a encarar els problemes del país. Els sondatges també preveuen un augment de vot del PASOK i una davallada dels liberals de To Potami.


La primavera els preus altera!\nVolem celebrar l’arribada de la primavera i el bon temps oferint un descompte del 20% en sofàs i matalassos.\nAquesta promoció finalitza el 21 de juny.\nAquesta entrada s'ha publicat en oferta, promoció el maig 12, 2015 per Entapissam.\nUn entapissat especial. La panera solidària de l’Escola Pompeu Fabra\nEnguany participem amb il·lusió en la panera solidària de l’Escola Pompeu Fabra. Es tracta d’un projecte social fruit de l’autorganització de la comunitat educativa que consisteix en sortejar una panera. L’import de les butlletes de participació es destina a cobrir les despeses de les colònies i sortides per a algunes famílies. Els comerços del barri omplim la cistella amb obsequis per fer-la ben atractiva.\nL’aportació d’Entapissa’m no és un altre que l’entapissat de 4 cadires (encàrrec que tindria un cost aproximat de 150 €) o el descompte del 30% en moble de la llar. Així que ja ho sabeu, amb la compra d’una butlleta contribuïu a tenir un barri sense exclusions i compromés amb les seves veïnes i veïns.\nEl sorteig es realitzarà el proper 23 d’abril en el marc de la celebració de la diada de Sant Jordi, a la qual hi esteu convidats. Hi haurà música, ball i sopar a la fresca, elaborat pels estudiants i l’AMPA de l’escola. Les butlletes ens les podeu encarregar a nosaltres o dirigir-vos directament a l’AMPA.\nI per acabar, només us falta suplicar a la sort que us afavoreixi i us endugueu un lot ben guarnit amb els millors productes del barri.\nAquesta entrada s'ha publicat en Uncategorized el abril 11, 2015 per Entapissam.


Escaldes dissol els dubtes del col·legi d'Arquitectes en relació amb els pisos a preu assequible - Poble Andorrà\nEscaldes dissol els dubtes del col·legi d’Arquitectes en relació amb els pisos a preu assequible\nTant el col·legi com l'administració comunal han coincidit en la necessitat que aquest projecte es pugui materialitzar al més aviat possible\nEl comú d’Escaldes-Engordany i el col·legi Oficial d’Arquitectes (COAA) han mantingut aquest dimarts una reunió per tractar i esclarir els neguits de l’entitat de professional en relació amb el concurs per a la redacció del projecte de pisos a preu assequible que preveu construir la corporació a l’avinguda del Pessebre.\nSegons han informat, la trobada ha permès esvair els dubtes expressats pel COAA i refermar la voluntat de col·laboració entre el comú i el col·lectiu. Així doncs, tant el col·legi com l’administració comunal han coincidit en la necessitat que aquest projecte es pugui materialitzar al més aviat possible, tenint en compte la seva naturalesa social i les dificultats de la població per accedir a un habitatge.\nDurant la reunió, els representants del COAA han exposat a la cònsol major, Rosa Gili, algunes inquietuds que generava el plec de bases del concurs, qui els hi ha aclarit les qüestions per poder aproximar posicions. A més, destaquen que el comú mai s’ha tancat a les aportacions del Col·legi d’Arquitectes per millorar els concursos. De fet, asseveren que van rebre unes observacions del COAA quan el concurs ja estava en marxa i van comunicar a l’entitat que serien de gran valor per a pròxims plecs de bases. I afirmen que el projecte per impulsar els pisos a preu assequible a la parròquia segueix el seu ritme.\nLa policia atura un cotxe perquè circula a una "velocitat excessiva" i els agents li troben al conductor 0,7 grams de cocaïna i 17,4 grams de marihuana


La Setmana de la Poesia proposa una reflexió sobre la relació entre poesia i teatre a partir de La Gavina - SIESTV\n15 maig 2015 La Setmana de la Poesia proposa una reflexió sobre la relació entre poesia i teatre a partir de La Gavina\nUna taula rodona prèvia a la funció de La Gavina avui divendres reflexionarà sobre els temes de l’obra de Txèkhov\nLa coincidència en el calendari de la Setmana de la Poesia organitzada per l’Ajuntament de Barcelona i les funcions de La Gavina, estrenada la setmana passada al Teatre Akadèmia, dóna peu a presentar d’una forma creativa un debat sobre la relació entre poesia i teatre que tindrà lloc avui, divendres 15 de maig, a les 18h.\nLa representació de la petita peça sense títol que Txèkhov va incloure a La gavina es contraposarà als poemes d’Aleksandr Blok. En el col·loqui hi participaran el director de l’espectacle Boris Rotenstein, l’actriu Enka Alonso, l’actor Elies Barberà i el traductor de la peça al català Joan Casas. Ells faran de conductors per obrir el debat sobre les formes i els canvis literaris que s’esdevenen entre el teatre realista i el simbolisme, en un debat moderat per D. Sam Abrams.\nFins al 31 de maig el Teatre Akadèmia ofereix una obra cabdal de la història del teatre de la Rússia de finals del segle XIX, un gran clàssic del teatre de tots els temps, La Gavina d’Anton Txèkhov. El Teatre Akadèmia proposa una nova producció pròpia amb direcció de Boris Rotenstein -d’origen rus i director habitual del teatre- i un repartiment català.\nBoris Rotenstein va formar-se a l’Institut del Teatre, Música i Cinematografia de Leningrad, un dels centres més importants de la Unió Soviètica, d’on es va autoexiliar per poder seguir amb el compromís vers la seva visió artística. Així, l’Akadèmia s’endinsa en la Rússia prerrevolucionària de la mà d’un director tan crític amb la seva època com Txèkhov ho va ser amb la seva. Rotenstein, gran coneixedor de l’obra de Txèkhov, en aquesta ocasió proposa una versió íntegra de l’obra.\nDes de l’estiu deu actors ja treballen per donar vida a Nina, Trèplev, Arkàdina, Trigorin i la resta de personatges: Enka Alonso, Núria Casas, Sergi Mateu, Mercè Managuerra, Josep Minguell, Sergi Pons, Mingo Ràfols, Jordi Robles, Albert Triola i Neus Umbert són les veus que parlaran del xoc entre tradició i modernitat.\nbarcelona, poesia, taula rodona, teatre akademia


Una nit de contes obre el Gastromusical - Diari de Girona\nUna nit de contes obre el Gastromusical\nIsmael Serrano i Dani García intercanvien elogis a l'Escala\nalfons petit | l'escala 24.07.2015 | 08:10\nPart del públic assistent a l´acte.\nD´esquerra a dreta, Dani García, Ismael Serrano i Jordi Jacas, dimecres a la nit a l´Escala.\nEl cantautor madrileny, actuant.\nUn plat del cuiner malagueny.\nEl cantautor Ismael Serrano i el cuiner Dani García, amics des de fa molts anys, van protagonitzar dimecres la primera sessió del Gastromusical de l'Escala, el certamen que combina música i gastronomia i que s'allarga fins diumenge.\nÉs tot un plaer ser el teloner de Dani García», va fer broma el cantautor Ismael Serrano quan dimecres a la nit va agafar la seva guitarra i es va disposar a cantar davant del públic assistent a la primera sessió del Gastromusical de l'Escala d'aquest 2015. Abans, bona part dels espectadors havien degustat el menú preparat pel xef malagueny a la cuina del restaurant El Molí de l'Escala, escenari un any més (i ja en són 9) del festival.\nIsmael Serrano i Dani García són amics des de fa anys, però no havien «actuat» mai junts fins que els va reunir Jordi Jacas, cuiner i propietari d'El Molí de l'Escala i impulsor del Gastromusical, que es mostrava especialment satisfet del programa per a la sessió inaugural. Serrano i García van intercanviar elogis i es van mostrar igualment encantats de participar en aquesta experiència inèdita per a ells. «Serà una nit única i irrepetible», va arribar a afirmar el cuiner.\nAfilando el lápiz, el primer plat que va elaborar Dani García, té molt a veure amb Ismael Serrano, perquè forma part del menú Once upon a time..., que serveix actualment al seu restaurant de Marbella (amb dues estrelles Michelin), i que està inspirat en el disc La traición de Wendy del cantautor madrileny. Aquest menú evoca els contes infantils i l'aspecte d'Afilando el lápiz (un iogurt de foie amb taronja i anguila fumada) recorda els encenalls resultants de fer punta a un llapis. El menú continuaria amb un plat emblemàtic del cuiner malagueny, tomàquet nitro, tàrtar de tomàquet especiat, brandada de bacallà i oliva negra, seguit per un gaspatxo de cireres, formatge fresc, pistatxos i anxoves de l'Escala; tonyina carbonitzada, patata i api en textures; vedella estofada embolicada amb ravioli de patata cremosa i amanida de bolets d'estiu; i, de postre, Luna llena, a base de xocolata blanca, mandarina i brownie de xocolata.\nAcabat l'àpat, va ser el torn de la música, amb el cuiner entre el públic. I?també hi va haver espai per als contes. Ismael Serrano va interpretar alguns temes del seu últim disc, La llamada (com ara Rebelión en Hamelin-precisament-, Pequeña bachata mediterránea, El día de la iraApenas sé nada de la vida), però també va recuperar composicions anteriors, entre les quals Vértigo (que va dedicar al cuiner, a qui li agrada especialment), Ana (molt agraïda per alguns assistents) o la inevitable, en una nit amb tants contes, Papá, cuéntame otra vez.


Fa dos mil quatre-cents setze anys, un home bo va ser acusat de corrompre la joventut. Fou jutjat i condemnat a mort per un tribunal de ciutadans d’Atenes. El seu nom era Sòcrates. No havia escrit mai cap llibre, no havia tingut cap paper a la política del seu temps, ni havia estat mestre de ningú. De fet, si alguna cosa deia al respecte, és que no tenia res a ensenyar, car no sabia res. Si hom insistia, acabava confessant, a desgrat, que només sabia una cosa, justament que no sabia res.\nAmb aquesta descripció sumària, ningú hauria dit aleshores que aquell home havia de convertir-se en el pensador més conegut i respectat de tots els temps. En efecte, Sòcrates representa l’ideal del filòsof. L’home que, precisament perquè reconeix que no sap res, té ànsia i desig de saber, investiga, interroga, s’interessa per tot, amb l’esperança d’abastar el coneixement.\nUna acusació semblant plana ara sobre l’escola catalana i contra els seus mestres. D’adoctrinament els acusen aquells que, com el PP i Cs, pensen que l’escola ha de servir per assolir les seves fites polítiques. Les dels primers: “Españolizar a los niños catalanes” i anorrear el “planter independentista”. Les dels segons: matar la llengua, la cultura i la nació catalanes, fent que l’assassinat passi per remei necessari. A una tal fi, se serveixen sense manies de l’ajut inestimable de Sociedad Civil Catalana, que ha obert una pàgina web on s’anima a acusar docents i directors. Tots junts conformen la nova Inquisició que, superant l’antiga, no persegueix cristians que judaïtzen, sinó catalans que ensenyen. Significativament, el darrer cremat a la foguera per la Inquisició espanyola fou un mestre, de nom Gaietà Ripoll, el 1826.\nEl filòsof Sòcrates no feia altre que ensenyar a pensar, però no com a doctrina ni teoria. Els joves que l’acompanyaven veien en ell l’exemple vivent d’home íntegre que s’ocupava del seny, de la veritat i de la cura de l’ànima, però, d’això, els acusadors en deien “corrompre la joventut”. Enguany s’ha eliminat la Història de la Filosofia de la selectivitat catalana. Diuen que és per homologar-la a l’espanyola, on només es fa Historia de España, de creixent importància acadèmica i política... Això, és clar, tampoc no és adoctrinar la canalla.\nBellaguarda estrena la seva Mostra Gastronòmica de l'Oli i la Tòfona\n1. El Llista cau davant del Reus\n2. Bellaguarda estrena la seva Mostra Gastronòmica de l'Oli i la Tòfona\n3. L'epidèmia de coronavirus a Itàlia provoca la suspensió del Carnaval de Venècia\n4. El dit a la nafra\n5. Pep Duran, quan signava Esteva\n6. Jornada per impulsar l'FP en la construcció\n7. ERC renova la seua executiva sectorial d'Agricultura\n8. Campanya a la Pobla per acabar amb el 'botellón'\n9. Llavorsí construeix un enllaç entre el passeig Vora Riu i el centre\n10. El Pont saneja un pendent per frenar la caiguda de pedres


Més d'un centenar de persones amb discapacitat tenen un contracte laboral amb una empresa\nProperament altres tres o quatre entitats s'integraran a la xarxa inclusiva\n3 min. Andorra la Vella 26/11/2018 12:21\n651x366 El ministre d'Afers Socials, Justícia i Interior, Xavier Espot, durant la inauguració de la 1a Jornada d'inclusió laboral. / M. F. (ANA) El ministre d'Afers Socials, Justícia i Interior, Xavier Espot, durant la inauguració de la 1a Jornada d'inclusió laboral. / M. F. (ANA)\n651x366 La doctora en psicologia Sara Berbel durant la seva intervenció. / M. F. (ANA) La doctora en psicologia Sara Berbel durant la seva intervenció. / M. F. (ANA)\nEspot ha defensat que les empreses que han integrat persones amb discapacitat “s’han enriquit” i ha valorat, per exemple, la bona acollida que ha tingut la xarxa d’empreses inclusives, en la qual hi ha una vintena d’entitats que donen feina, també, a una vintena de persones. Properament altres tres o quatre empreses s’inclouran en aquesta xarxa, tal com ha avançat Espot. D’aquesta manera, el titular d'Afers Socials ha valorat que quan aquest iniciativa es va posar en marxa no es pensaven que tindria aquesta acceptació, ja que ha reconegut que de vegades “no és fàcil” canviar certs tabús i maneres de funcionar. “La resposta ha estat més positiva del que pensàvem”, ha remarcat, i demostra, ha afegit, que “el teixit empresarial està implicat en qüestions d’àmbit social”.\nLa jornada que s’ha organitzat aquest dilluns forma part de l’estratègia d’inserció laboral de les persones amb discapacitat per al període 2016-2019 del Govern, en el marc de la qual s’han fet accions com les esmentades de la xarxa d’empreses inclusives o els canvis al Servei d’Ocupació. Espot ha volgut incidir en el seu discurs inaugural en el guany que suposa no només per a les empreses sinó per al PIB dels països la inclusió de les persones amb diversitat funcional. Durant la jornada s’han posat sobre la taula algunes dades, com que a Andorra un 45,7% de les persones amb discapacitat en edat laboral estan treballant, que un 7,5% busquen feina i que un altre 45% no treballen ni busquen treball. En aquest sentit, la doctora en psicologia social Sara Berbel ha destacat que caldria preguntar-se si dins aquest darrer 45% hi ha persones que podrien treballar i no ho fan per una situació de “desesperança”, i ha conclòs que cal estimular-les perquè s'animin a inserir-se al món laboral. També ha fet esment a un estudi de la Cambra de Comerç, Indústria i Serveis que evidencia un baix nivell de contractació i que en el 90% els contractes els fan empreses grans.


Una trobada oberta al diàleg, una celebració de la literatura i poesia - El Periódico Mediterráneo\nUna trobada oberta al diàleg, una celebració de la literatura i poesia\nVilanova dAlcolea celebrarà el 10 dagost el seu I Comboi Poètic amb Marc Granell gran protagonista\nHomenatge. El poeta valencià Marc Granell serà el gran protagonista.\nTornar als orígens. Aquesta és una de les conclusions que vaig extreure de la conversa que vaig mantindre amb Marc Granell. El poeta valencià serà un dels protagonistes d’una nit especial a Vilanova d’Alcolea. Serà el proper 10 d’agost, a partir de les 20.00 hores, al Calvari, i hi haurà música, vi i, sobretot, o per sobre de tot, poesia.\nDe la mà de Laura Rambla, amant dels versos, professora de literatura i col·laboradora ocasional d’aquest suplement, se celebrarà el primer Comboi Poètic a Vilanova d’Alcolea amb Marc Granell com a gran protagonista, i al costat d’ell, algunes de les veus poètiques més interessants de l’escena actual, com Bibiana Collado —a la qual vam poder entrevistar la setmana passada—, Iván Brull, Josep Porcar, Susanna Lliberós, Carles Renau i Josep Lluís Roig. Tots ells recitaran els seus versos en una nit que esperem no sigui l’única, ja que cites com aquesta són bàsiques per apropar i fer més visible la poesia.\n«Crec que és una idea important que a un poble petit vagin poetes d’aquesta magnitud. Aproximar la veu poètica a la gent és digne d’esment, més avui dia, ja que als llibres acudeixen poques persones», m’explicava Granell durant la nostra xerrada. Vam parlar sobre la seua participació en aquest Comboi Poètic que, en certa manera, busca retre-li un sentit i més que merescut homenatge, encara que ell prefereix restar-li importància: «Em sembla més important que hagin sis poetes recitant perquè aquells que acudeixin puguin gaudir de la paraula poètica», reconeixia. Parlàrem, també, del present de la poesia, i Marc Granell va començar a reflexionar sobre això mateix dient-me que «avui dia la poesia, potser, sigui més directa; Internet ha fet que això sigui així a causa, també, de la dificultat de publicar poesia en editorials importants, que no publiquen poesia». En aquest sentit, afegia l’autor de Llarg camí llarg, «em sembla molt interessant la tasca que estan fent molts joves que han començat a crear petites editorials que donen vida al món poètic».\nAl llarg de la nostra conversa, el poeta no va poder evitar fer certes comparacions entre generacions per intentar dibuixar, o esbossar més aviat, la realitat de la poesia valenciana —i de la poesia en general— actual. «Nosaltres, els de la meua generació, pensàvem en la poesia escrita, intimista, i ara es nota que la gent jove està tornant a l’origen propi de la poesia, és a dir, a la recitació», m’explicava, i sostenia: «La poesia, el seu principi, és ser cançó». D’aquí la importància d’aquest Comboi Poètic que permet aquesta tornada als fonaments. «És un acte molt important», exclamava Granell, «Laura —Rambla— ha fet un grandíssim treball amb el seu entusiasme aconseguint reunir aquest grup de poetes», concloïa.\nCollado, Brull, Porcar, Lliberós, Renau i Roig són alguns dels representants de la nova poesia valenciana, autors premiats i reconeguts, que oferiran els seus versos, la seua ànima, en una vetllada que serà una trobada oberta al diàleg, una celebració de la literatura, i que comptarà amb la col·laboració de la Llibreria Noviembre de Benicàssim —una veritable joia per als amants dels llibres—, Bodegas Vicente Flors, Maestrat Viu, Porretes d’Arrels i Ales —el col·lectiu cultural de Vilanova d’Alcolea—, el Pont Cooperativa de Lletres i Saliken, a més de l’Ajuntament de Vilanova d’Alcolea que no va dubtar ni un segon a acceptar aquesta proposta que desitgem segueixi organitzant-se cada any, convidant a que s’uneixin més veus poètiques i, sobretot, convidant a totes aquelles persones a viure aquell dia en què ja no podrem més i llavors ho podrem tot, com diria el gran Vicent Andrés Estellés.\nBibiana Collado: «La meua vida gira al voltant de la poesia»


Una pràctica de Dret Penal III sobre l'eutanàsia acaba amb una publicació a una revista i un webinar - Facultat de Dret - UAB Barcelona\nUna pràctica de Dret Penal III sobre l'eutanàsia acaba amb una publicació a una revista i un webinar\nA través d’una activitat innovadora desenvolupada a una assignatura de segon curs, unes alumnes han pogut publicar un article sobre l’eutanàsia a la revista DMD i estan organitzant un taller virtual conjuntament amb la Complutense de Madrid\nEl que va començar sent una activitat d'aprenentatge de l’assignatura de Dret Penal III, ha acabat amb una publicació a la revista electrònica de l’associació Derecho a Morir Dignamente (DMD) i una futura xerrada virtual on s’analitzarà la llei de l’eutanàsia\nTot va començar a una de les pràctiques de l’assignatura de Dret Penal III, de segon curs de Dret. La pràctica consistia a elaborar redactats alternatius de l'article 143 del Codi penal, suposant que s’aprovés el Projecte de Llei Orgànica reguladora de la mort digna.\nEs tractava d’una pràctica voluntària i no avaluable, on hi van participar els grups 1 i 2. Els enunciats es van sotmetre a votació cega entre tots els alumnes i l'enunciat guanyador va arribar a les mans de Miguel Presno.\nPresno, catedràtic de Dret Constitucional a la Universitat d’Oviedo i analista d’Agenda Pública, és un expert constitucionalista que va estar tan content del resultat i de l’activitat desenvolupada, que es va mostrar entusiasmat a donar visibilitat a la proposta. Personalment, es va posar en contacte amb l’associació Derecho a Morir Dignamente (DMD).\nQuan l'entitat es va assabentar de la pràctica, va proposar als alumnes guanyadors que escrivissin un article sobre l’eutanàsia per a la seva revista electrònica. Així, les alumnes Claudia Orti Arrufat i Sophia Charlotte Peschko han vist el seu article publicat.\nPerò la relació no s’ha acabat aquí i, davant l’èxit de l'article i la seva repercussió, s’ha acordat que s’organitzarà un taller virtual d’Anàlisi de la Llei de l’eutanàsia.\nEl taller l’organitzaran un grup d'alumnes voluntaris que van participar en l'activitat d'aprenentatge de la facultat de la facultat, conjuntament amb integrants de l’associació Memento Mori, formada per alumnes de medicina de la Universitat Complutense de Madrid (UCM). I tindrà el suport de l’associació Derecho a Morir Dignamente (DMD)\nLa professora Margarita Bonet ha apuntat les línies del webinar que s’organitzarà: “l’esperit del projecte és que els mateixos alumnes, amb la nostra tutela, organitzin el webinar i que ells mateixos es dirigeixin als alumnes universitaris interessats”.\nEncara s’està treballant per trobar una data pel taller, ja que es vol tenir en compte diverses variables: que sigui posterior a l’aprovació de la llei i que no coincideixi en període d’exàmens.\nDe moment, des de l’organització estan acabant de dibuixar el “què” i el “com” es farà. El que sí que tenen clar és el nom de la xerrada: “Togas i batas”.\nLa intel·ligència artificial, el paper dels jutges i la inspecció dels tributs; Premis TFG de Dret 19/2020\nAquest 8 d’abril s’ha viscut l’entrega de premis TFG de Dret, on els alumnes Alaitz Echeondo, Irene Martínez i Anna Ferrera han rebut el diploma acreditatiu emès per la Facultat i el Consejo General de la Abogacia Española


Revisió de Lenovo B50 - Portàtils | Agost 2021\nEl nostre preu de qualificació en revisar 200 IVA incl\nUn portàtil ridículament barat de 15.6in, però el Lenovo B50 és molt lent i la qualitat de construcció no és fantàstica\nNo solen veure un ordinador portàtil de 15,6in per només 200 £, i per això només el Lenovo B50 va tenir el nostre interès. Tot i així, és obvi que calia tallar les cantonades i fer concessions per assolir aquest preu ridículament baix. Això es desprèn immediatament de la construcció del xassís. Es tracta de tot el plàstic i la zona del teclat i el tacte tàctil, en particular, és molt barat i té una visibilitat que no sent tranquil·litzadora.\nHi ha un bisell gros i negre al voltant de la pantalla, que també està envoltat de sis peus de goma per aturar la pantalla que toca el teclat quan el portàtil està tancat. No són atractius mirar i desglossar el que d’altra manera seria un disseny net, si no avorrit. El seu exterior és una mica més agradable al tacte, amb un plàstic mat brillant, que resulta raonablement intel·ligent.\nEl teclat té un teclat amb un teclat numèric a mida completa i, per sort, no hem tingut problemes amb la mida de les tecles ni hem trobat cap ubicació estranya. Hi havia una mica de flexió al xassís al centre del teclat, però no va ser un problema important, ja que pot ser per a un portàtil a aquest preu. Tanmateix, no hi ha gaires desplaçaments a les tecles, és a dir, que no obtindreu tants comentaris tàctils com ens hauria agradat, cosa que és una vergonya ja que el teclat podia ser digne en cas contrari.\nEl touchpad és ampli, però no gaire alt, de manera que no teniu gaire superfície vertical per fer gestions. Afortunadament, no hem tingut cap problema amb que es reconeguessin els cops i els gestos. Tanmateix, els botons dedicats al ratolí eren difícils d'utilitzar. Són molt esponjosos i sovint hem trobat que els nostres clics esquerre no es podien registrar a no ser que pressionéssim. Ens hem trobat a la necessitat de recórrer al fet de fer clic amb el botó tàctil.\nA la part superior del teclat hi ha un parell de altaveus estèreo. Aquesta és la nostra ubicació preferida en comparació amb altres ordinadors portàtils que posen els altaveus a la base, cosa que pot amortir el so. Els altaveus tenen la certificació Advanced Dolby Audio i semblen sorprenentment decents. El so tenia un escenari sonor més ampli que la majoria dels portàtils i va arribar a un bon volum. El baix no trobava com passa normalment, però les freqüències més altes no sonaven ni tenses ni dures.\nEl Lenovo B50 utilitza l'Intel Celeron N2815 de doble nucli més antic que el N2830 que hem vist en altres ordinadors portàtils de pressupost. La seva velocitat de rellotge base és de 1,86 GHz mentre que la N2830 és més ràpida de 2,16 GHz. La N2815, com a mínim, admet Intel Turbo Boost fins a 2,13 GHz quan les temperatures ho permeten. El Lenovo B50 també ve amb 4 GB de RAM i hi ha un disc dur de 320 GB per a l'emmagatzematge, que hauria de ser prou adequat per a les vostres aplicacions i suports.\nNo esperàvem un rendiment impressionant tenint en compte el preu i les especificacions del Lenovo B50, però tot i així ens hem deixat decebuts principalment pels resultats de referència del nostre aplicació. El Lenovo B50 en va gestionar només 4, que és molt inferior a una tauleta que utilitza Windows 8.1 i, amb molt, una de les puntuacions més baixes que hem vist mai des d’un ordinador portàtil. El seu rendiment va significar que fins i tot tasques bàsiques com obrir un navegador i carregar pàgines web es van convertir en una tasca i la velocitat d’arrencada de Windows va deixar molt a desitjar. El Lenovo B50 gestionava fins i tot tasques bàsiques al ritme d’un caragol, així que necessitareu molta paciència per fer-ho.\nVam quedar sense sorprendre que el rendiment dels jocs també era extremadament escàs. A la nostra prova de Dirt Showdown, el B50 va gestionar 13.9fps amb el joc funcionant a una resolució de 1.280x720, 4x antialiasing i gràfics High. Fins i tot Trine 2 amb una resolució de 1.280x720, cap anti-aliasing i Very High no van produir només 10fps i deixar-lo a Very Low qualitat encara ens van donar 15fps. Qualsevol forma de joc al Lenovo B50 serà una pregunta massiva i probablement fora de l’abast del sistema de baix consum.\nHi ha almenys una àmplia gamma de connexions amb un port USB3 i dos ports USB2. També hi ha un port Ethernet Gigabit per a una connexió de xarxa per cable i VGA i HDMI per connectar una pantalla externa. Sorprenentment, sobretot tenint en compte el preu, també s’inclou una unitat de gravació de DVD, que us serà útil si encara teniu programari en discos òptics o voleu mirar DVD. A la part frontal del sistema també hi ha un lector de targetes múltiples per a targetes de memòria SDXC.\nLa bateria va durar 4h 25m, que hauríem esperat que fos lleugerament superior a causa de les especificacions bàsiques. La pantalla del Lenovo B50 també era deficient, amb nivells de negre mesurats a 0,70cd / m2 i una relació de contrast baixa de 312: 1. A les imatges de les proves subjectives hi mancava cap pop i els colors es van canviar i rentar. També hi va haver alguns retroil·luminació desigual i els angles de visió eren mediocres. Amb una cobertura del 59,4 per cent de la gamma de colors sRGB, això va ser almenys raonable.\nEl Lenovo B50 semblava interessant en paper, però la realitat és que és un portàtil barat per una raó. La seva qualitat de construcció és deficient i el seu rendiment encara pitjor. Si busqueu un ordinador portàtil bàsic per navegar per Internet i altres tasques bàsiques, preferiu mirar un Chromebook, com ara HP Chromebook 14o si heu seguit un pressupost similar, aquest serà el més petit Asus X200MA és superior.\nProcessador Intel Celeron N2815 de 1.86 GHz de doble nucli\nRanures de memòria (gratuïtes) 2 (1)\nMida 380x262x24,7 mm\nSo Realtek HD Audio (port auricular de 3,5 mm)\nDispositiu d’assenyalar Touchpad\nMida de la pantalla 15.6in\nResolució de la pantalla 1.366x768\nAdaptador gràfic Intel HD Graphics\nSortides gràfiques HDMI\nMemòria gràfica Integrat\nEmmagatzematge total Disc dur de 320 GB\nPorts USB 1x USB3, 2 x USB2\nTreball en xarxa Gigabit Ethernet, 802.11ac Wi-Fi\nLector de targetes de memòria SD, SDHC, SDXC, MMC\nParts i garantia de mà d’obra RTB d’un any\nPreu amb IVA £ 200\nNúmero de peça MCA28UK\nVivitar OLPC XO revisió de la tauleta\nGarmin Forerunner 935 ressenya: Un rellotge multisport sense igual\nCom veure la Carabao Cup: retransmetre en directe les semifinals de la Copa EFL\nAffinity Designer per a revisió d'iPad: gairebé tota la potència de Illustrator en una aplicació per a iPad\nXiaomi Mi 8 Lite review (hands on): L'assassí de Moto G6?\nOpinió de Philips Sonicare EasyClean HX6511 / 50: un raspall de dents elèctric sub-£ 50\nMillor servei de correu electrònic gratuït: iCloud vs Gmail vs Outlook i més\nPanasonic Lumix DMC-GH4 revisió: una nova alba per al vídeo?\npreu de samsung galaxy young\nveure Netflix americana al Regne Unit gratis\nrevisió del reforç del senyal del telèfon mòbil\nrevisió dels ulls dyson 360


Els Castellers de Vilafranca inauguren aquest diumenge la reforma de Cal Figarot | RTVVilafranca\nEls Castellers de Vilafranca inauguren aquest diumenge la reforma de Cal Figarot\nEls Verds tenen doble feina aquest cap de setmana. Dissabte a la tarda una diada important a Tarragona al Pla de la Seu i diumenge inauguren la reforma del local.\nEl cap de colla, Toni Bach, destaca que l’objectiu pel dissabte és estrenar el 4 de 9, que volen ajuntar amb el 3 de 9 i la torre de 8.\nCoincidint amb el Vijazz els Castellers de Vilafranca faran aquest divendres un assaig especial. Primer al seu local i a partir de les 11 de la nit a la plaça de la Vila per provar les estructures més grans.\nD’altra banda diumenge els Verds inauguren la reforma del local.\nEls Castellers de Vilafranca han finalitzat definitivament les obres de reforma per museïtzar Cal Figarot. Amb una inversió de més 1M€ els Verds han posat en valor el llegat de la colla i volen atraure aficionats i turistes.\nLa reforma va començar el 2016 amb la nau d’assaig i el pati i el 2018 es van enfrontar les principals obres del local social.\nEntre les novetats introduïdes destaquen l’escultura metàl•lica de la Torre de 8 neta situada a l’entrada, pràcticament de mida real, que està davant de la nova botiga de marxandatge dels Verds.\nEl president de la colla, Joan Badell, explica els detalls de la inauguració que es farà aquest diumenge a partir de les 11 del matí.\nToni Bach explica que per diumenge a la inauguració esperen fer també castells de nou.\nLa previsió de la colla en el futur és definir un programa de visites guiades al nou local que també incloguin un taller de castells. Per facilitar les visites de grups reduïts o persones a títol individual, els Verds no descarten crear un sistema d’audioguia.


Com veure els Jocs Olímpics d’hivern 2018 a Kodi Live Online Free – onecosmedic.com\nNota: Els Jocs Olímpics d’hivern 2018 han acabat amb Noruega com a guanyadora de les medalles d’or, mentre que el proper esdeveniment dels Jocs Olímpics d’Hivern us espera veure la FIFA en directe en línia i també veure la cerimònia d’obertura de la FIFA.\nEls Jocs Olímpics d’hivern comencen el 9 de febrer de 2018 i el bombo ja està a l’aire. Els millors esportistes de gairebé tots els països del món es reuniran a PyeongChang, Corea del Sud per competir entre ells. Els ulls de tots els esportistes estaran marcats en aquelles medalles d’or, per a les quals haurien practicat tant. Mireu els Jocs Olímpics d’Hivern 2018 de Kodi en línia en directe des de qualsevol lloc, perquè no us podeu perdre aquests 16 dies de competicions intenses i emocionants.\n1 Jocs Olímpics d’hivern 2018 Kodi Addons oficials\n2 Jocs Olímpics d’hivern 2018 Kodi Addons no oficials\n3 Repositori Kodi dels Jocs Olímpics d’hivern 2018\n4 Com veure els Jocs Olímpics d’hivern 2018 a la versió 17.6 de Kodi Krypton o inferior\n5 Com veure els Jocs Olímpics d’hivern 2018 a la versió 16 o superior de Kodi Jarvis\n6 Com veure els Jocs Olímpics d’hivern 2018 a Fire Stick\n7 Jocs Olímpics d’Hivern 2018 Canals i emissores oficials\n8 Jocs a buscar als Jocs Olímpics d’hivern 2018\n9 On es celebraran els futurs jocs d’hivern?\n10 Programació dels Jocs Olímpics d’hivern 2018\nJocs Olímpics d’hivern 2018 Kodi Addons oficials\nTenim una llista d’alguns dels millors addicionals dels Jocs Olímpics d’Hivern 2018 Kodi:\nNoticia important! Si publiqueu els Jocs Olímpics d’Hivern 2018 amb qualsevol dels addons sense connectar una VPN, vés amb compte! Comprometeu la vostra privadesa i seguretat. Aquí és on a VPN de Kodi protegeix la seva identitat & us manté fora de seguretat de les notificacions d’infracció dels drets d’autor i dels DMCA mentre desbloquegeu contingut restringit amb geo.\nJocs Olímpics d’hivern 2018 Kodi Addons no oficials\nA continuació, es mostren alguns addicionals no oficials (també per a tercers) per la vostra comoditat:\nMotor de corrent\nEl complement de Boom\nSi cerqueu més complements, aleshores us oferirem aquesta guia addicional per a millors codis!\nRepositori Kodi dels Jocs Olímpics d’hivern 2018\nEntre tots aquests complements, hem escollit The Boom Repository a causa dels seus fluxos de qualitat i la seva rapidesa. Aquest dipòsit és capaç de confiar i funciona bé, a diferència d’altres dipòsits que continuen disminuint. El repositori Boom és un dels millors repositoris de kodi.\nCom veure els Jocs Olímpics d’hivern 2018 a la versió 17.6 de Kodi Krypton o inferior\nPodeu veure els Jocs Olímpics d’Hivern 2018 en línia en directe a Kodi Krypton seguint aquests passos:\nLlançament Kodi aplicació > Feu clic a la tecla Icona d’engranatges (Icona de configuració) present a la fila superior esquerra.\nQuan s’obre la finestra, Obriu Gestor d’arxius > A la columna de l’esquerra, feu doble clic sobre Afegeix font > el sol·licitarà una nova finestra.\nFeu clic a la barra d’adreces que diu “Cap ” > A continuació, introduïu-ho URL http://burrtv.tech/boom/repo/ > Feu clic a D’acord > Ara poseu el nom d’aquesta font de suports “Boom Repo ”> Feu clic a D’acord > Comproveu tots dos URL i Nom i després feu clic a D’acord un altre cop.\nTornar a Kodi menú principal > Feu clic a Complements des del menú > Feu clic a la tecla Icona en forma de caixa predefinida a la cantonada superior esquerra.\nFer clic a Instal·leu des del fitxer Zip > Obert Repositori Boom > Fer clic a repositori.boom-1.5.zip > Espereu la notificació.\nAra feu clic a Instal·leu des de Repositori i Obriu “Boom! Repositori” > Obert Vídeo afegir–ons > Ara tindreu tres opcions, escolliu “BOOM!”> Feu clic a Instal·leu i espereu a que s’instal·li el complement.\nPer accedir a aquest complement, aneu a la secció Complements secció > Feu clic a Video Afegiu–ons > Seleccioneu Boom de la llista i reproduïu sense problemes els vostres esdeveniments esportius favorits.\nCom veure els Jocs Olímpics d’hivern 2018 a la versió 16 o superior de Kodi Jarvis\nFer clic a Gestor d’arxius.\nFeu clic a “Cap ” > Escriviu aquest text URL http://burrtv.tech/boom/repo/ > Feu clic a Fet.\nPoseu un nom a aquesta font de suports “Boom Repo ”> Feu clic a Fet > Feu clic a D’acord.\nTornar a menú principal > Fer clic a Sistema > Feu clic a Complements.\nFeu clic a Instal·leu des del fitxer Zip > Fer clic a Repositori Boom > Fer clic a repositori.boom-1.5.zip > Espereu la notificació.\nSelecciona Instal·leu des de Repositori > Obert Boom! Repositori > Feu clic a Vídeo afegir–ons > Selecciona “BOOM!”> Pega Instal·leu > espereu la notificació.\nConsell tip: Si us trobeu en Geo-Restricció en temps real, feu servir una VPN per desbloquejar els addons per reproduir-los sense problemes.\nCom veure els Jocs Olímpics d’hivern 2018 a Fire Stick\nPyeongChang, els Jocs Olímpics d’hivern de Corea del Sud també es poden transmetre a Fire Stick. Tot el que heu de fer és instal·lar primer Kodi i després el complement The Boom. Instal·leu Kodi en Fire Stick mitjançant la nostra guia.\nUn cop instal·lat Kodi, Obriu Opcions de desenvolupament > Encendre Depuració i aplicacions ADB de fonts desconegudes.\nAra Obriu Kodi i seguiu els passos esmentats anteriorment per instal·lar aquest complement a Kodi Krypton. El procediment és totalment similar.\nJocs Olímpics d’Hivern 2018 Canals i emissores oficials\nLes emissores de televisió oficials del Regne Unit, Estats Units, Canadà, Europa i Austràlia són:\nCanadà: CBC / Radio-Canada Bell Media Rogers Media\nEuropa: Eurosport de Discovery Communications\nRegne Unit: BBC Eurosport\nEstats Units: NBCUniversal\nTot i això, aquí teniu algunes de les emissores en línia dels Jocs Olímpics d’Hivern 2018:\nEsports estrella (Índia)\nBeIN Sports (Orient Mitjà)\nSky Sports (Nova Zelanda)\nNota: Si esteu ubicats fora del Regne Unit, Estats Units, Canadà, Europa i Austràlia per reproduir informació als canals esmentats anteriorment, utilitzeu a VPN Suprimir la restricció de geos & Transmet el flux amb servidors de streaming dedicats\nJocs a buscar als Jocs Olímpics d’hivern 2018\nEls Jocs Olímpics d’hivern segurament s’ompliran d’esdeveniments esportius i rivalitats emocionants. Quan parlem dels Jocs Olímpics d’Hivern, com podem oblidar els dos jocs més emocionants dels Jocs Olímpics d’Hivern, l’hoquei sobre gel i l’esquí alpí? No obstant això, quatre jocs nous també s’han afegit als Jocs Olímpics d’hivern d’aquest any:\nInici de masses de patinatge ràpid\nEsdeveniment de l’equip de nacions d’esquí alpí\nSnowboard gran aire\nAquest és un altre motiu perquè els Jocs Olímpics d’hivern d’aquest any siguin especials.\nOn es celebraran els futurs jocs d’hivern?\nEls propers Jocs Olímpics d’hivern se celebraran el 2022 a la Xina. Serà el tercer esdeveniment olímpic que se celebrarà a l’est d’Àsia després dels Jocs Olímpics d’hivern de Pyeongchang 2018 i els Jocs Olímpics d’estiu de Tòquio 2020.\nProgramació dels Jocs Olímpics d’hivern 2018\nT’emociona els Jocs Olímpics d’Hivern? Feu clic aquí per veure la programació.\nAssegureu-vos que no us perdeu ni un sol joc, mantingueu-vos al dia i mireu els Jocs Olímpics d’Hivern 2018 en directe a Kodi.\nJa hi ha jocs d’hivern i aquest any és més gran que abans. El millor dels jocs d’hivern d’aquest any és que el nombre de jocs ha augmentat i tots sabeu què vol dir; com més jocs, més diversió!\nEl streaming de la XXIII Olímpica a Kodi és una cosa que serà divertit per a tots els frikis de streaming d’esport. Per això, us hem proporcionat una visió detallada de tots vosaltres. Esperem que ara la transmissió en directe de l’Olimpics a XBMC no sigui cap problema per a cap usuari. Tot i que sorgeixi algun problema, fes-nos-ho saber als comentaris i et respondrem. Us hem proporcionat una guia sobre com veure els Jocs Olímpics d’Hivern 2018 a Kodi.\nNo obstant això, si teniu previst utilitzar els addons no oficials, utilitzeu un bon servei VPN de Kodi per protegir la vostra privadesa i accedir als fluxos geo-restringits. Sigues intel·ligent, estigues segur!


Les garnatxes i carinyenes de la DO Empordà, guardonades\nLes garnatxes i carinyenes de l'Empordà han estat guardonades a la Guia de Vins de Catalunya 2021.\nEl Singulars de Vinyes Velles, de Mas Llunes; ha estat escollit millor carinyena blanca; el Vinya del Metge, de Cellers d’en Guilla, com a millor garnatxa roja i l'Istiu, de Vinyes dels Aspres, com a millor garnatxa blanca.\nUna setantena de vins empordanesos formen part de la llista ’Tops’ que recull els vins més valorats de cada edició amb una nota superior de 9,50 punts. Aquesta xifra dobla el nombre de vins empordanesos inclosos en la darrera edició de la publicació, uns resultats que segons la DO Empordà tornen a confirmar la qualitat dels vins de la denominació empordanesa que cada any milloren els seus resultats a les principals guies vinícoles de referència nacionals i internacionals.\nEn total, una quinzena de cellers de la DO Empordà aconsegueixen situar un o més vins a la llista de millors vins de la Guia de Catalunya. El Celler d’Espolla, Vinyes dels Aspres, Cellers d’en Guilla, Martí i Fabra, Mas Llunes o Espelt Viticultors són els cellers de l’Empordà amb més vins a la llista ’Tops’ que també inclou vins de Vinyes d’Olivardots, Mas Patiràs, Perelada, Sota els Àngels, Brugarol, Pere Guardiola, Empordàlia i Marià Pagès.\nLa Fira del Conte Explica'm torna al format habitual amb una trentena d'activitats\nFestes populars Comarques Gironines


Llançament del tom de Bola de Drac Súper - BOLADEDRAC.CAT\nArriba el primer volum de Bola de Drac Súper en català. Les noves aventures més esperades veuran la llum el pròxim 17 d'octubre.\nAquesta tardor, probablement el 17 d'octubre, sortirà a la venta el primer volum del manga de "Dragon Ball Super" en edició catalana i castellà. Serà de la mà de Planeta Agostini Còmics (Planeta Còmics).\nAquest primer volum de "Bola de Drac Súper" serà el tom recopilatori dels primers 5 fascicles de la sèrie vermella, sempre editats per Planeta; que aquest últims mesos hem pogut adquirir a les botigues de còmics i en la secció d'oci de centres comercials, al preu de 2,95€ i aquest mes de juny ja ha sortit el fascicle nº4 (el número 215 de la col·lecció vermella).\nEl preu del primer volum és de 7,95€, i el format és de tom Tankoubon (volum recopilatori) i no Kanzenban (format Edició Definitiva). El primer número és: "Els Guerrers del Sisè Univers".\nLa idea original i història del manga és a càrrec del gran Akira Toriyama i dibuixat pel seu deixeble, Toyotaro.\nEl mateix primer volum, es va editar a Itàlia aquesta primavera de la mà de Star Comics i ha tingut una gran acceptació entre els fans italians de la sèrie, que a més esperen la nova tanda d'episodis (del 28 a la saga de Goku Black) al canal Italia1 de Mediaset, sense censures.\nAl seu país original, Japó, ja s'han publicat 3 toms, que corresponen a les quatre primeres sagues de la sèrie anime, que s'emet cada diumenge a les 9h del matí (horari japonès) al canal Fuji TV.\nEncara hi ha més, ja que de cara al 2018 sortiran a la venda la continuació de la sèrie vermella.\nAquesta tardor, ens esperen moltes sorpreses boladedraquianes, començant pel manga!!!!!! Això confirma que Bola de Drac està més viva que mai.\nAquesta notícia ha estat redactada per Boladedrac.cat el dia 25/06/2017 a les 16:00


15 GENER / 2018\nÉs la felicitat la clau de l'èxit a les empreses?\nHas pensat què fer el dia més trist de l'any (Blue Monday)?\nfiraReus et proposa que participis al Motivation Day, una jornada dedicada a la motivació, el benestar laboral i a la cultura d'empresa feliç. Aquest esdeveniment vol ser un punt de trobada entre professionals de diversos sectors amb l'objectiu d'impulsar i motivar a les organitzacions.\n11.30 h – 12 h Conferència: «La empresa del futuro ya existe: nuevos modelos de gestión enfocados en las personas», a càrrec d'Alex Ríos, CEO de Happy Force i professor a ESIC.\nL'esdeveniment es dirigeix a perfils professionals com gerents, directius, caps de departaments, psicòlegs, emprenedors i coachs, entre altres, i ha estat possible gràcies a la implicació del servei de prevenció de riscos laborals, Salut i Treball, i Elring Klinger.\nEls interessats poden formalitzar les inscripcions CLICANT AQUÍ. El preu de la inscripció és de 30 euros.\nData de celebració: 15 gener\t2018


Detenen un lladre que robava en bugaderies d'autoservei a Barcelona\nL'home estava especialitzat en aquest tipus de robatoris i hauria atracat 65 d'aquests establiments entre el 2017 i el 2018\nper Redacció diumenge, 26 d’agost 2018 - 09:21h\nImatge de la càmera de seguretat d'una de les bugaderies d'autoservei | Cedida\nAgents dels Mossos d’Esquadra van detenir el passat 20 d’agost al barri d’Horta de Barcelona un home de 27 anys per haver assaltat deu bugaderies d’autoservei, nou a Barcelona i una a Santa Perpètua de Mogoda, entre els mesos de febrer i juliol de 2018. A més, també se l'investiga per deu delictes de danys —ja que va causar destrosses en els locals— i un delicte de robatori furt d'ús de vehicle.\nEn el moment de la seva detenció, el lladre es trobava en llibertat provisional des del juliol de 2017, després d'haver estat detingut i empresonat preventivament per cometre diferents robatoris en altres bugaderies autoservei.\nTrencava les parets per accedir a la recaptació\nL’home accedia als establiments amb el cap cobert per evitar ser identificat per les càmeres de seguretat. Ho feia en horari d’obertura i després d’haver comprovat que no hi havia cap testimoni. Aleshores, trencava les parets que hi havia al voltant de les rentadores per accedir a la zona de recaptació o bé movia les màquines per poder agafar els diners a través del forat que deixaven les rentadores quan les desplaçava.\nNombrosos antecedents per robatoris similars\nQuan el lladre va ser detingut, es trobava fugit de l'acció de la justícia, ja que havia incomplert l'obligació de presentar-se en un jutjat com a conseqüència d'un procediment judicial instruït per un robatori amb força també a una bugaderia de Barcelona.\nTot i que majoritàriament actuava en bugaderies de Barcelona i la seva àrea metropolitana, també cometia els robatoris en altres ciutats com per exemple Manresa o Girona. Al seu currículum delictiu hi consten més d’una cinquantena de detencions, la gran majoria per robatoris amb forà comesos en diferents establiments comercials. De fet, segons estipulen els Mossos d’Esquadra, el detingut hauria assaltat un total de 65 bugaderies entre els anys 2017 i 2018.\nDetingut per cometre deu robatoris amb força a Terrassa\nD'altra banda, els Mossos d'Esquadra també han detingut aquesta setmana un home de 32 anys acusat d'haver comès deu robatoris amb força en establiments de Terrassa. El detingut va cometre presumptament els robatoris de matinada, entre els mesos de juliol i agost, introduint-se als locals per robar els diners de la caixa registradora.\nATENCIÓ: Agredeixen una dona que retirava llaços grocs a Barcelona\nATENCIÓ: Dues caravanes i un remolc calcinats en l'incendi d'un aparcament al Gironès


Entrevista del dia | Ona Bages\nAnaïs Vila: "La crítica social que porta 'Contradiccions' és més viva que mai"\njuliol 14th, 20200 La cantautora santpedorenca Anaïs Vila havia de presentar el seu nou disc, contradiccions, el passat mes de març. El decret de l’Estat d’Alarma i el posterior confinament, però, no van permetre-li. Demà, al Kursaal, podrà tornar a pujar als escenaris per poder ensenyar com serà el disc. Un concert que, a més, repetirà dijous....\nGemma Rovira: "Fa temps que el nombre de gossos a les protectores ha augmentat"\njuliol 13th, 20200 A Viladordis hi ha una associació que té per objectiu ajudar les protectores d’animals en casos límits. Ho fa rehabilitant i tractant gossos que tenen una conducta que no els permet ser adoptats. Es tracta de Reborn. Avui, a La Central, hem parlat amb Gemma Rovira, integrant de l’associació, per conèixer en profunditat com...\nEl Dr. Pere Roura explica que és normal que hi hagi un degoteig de nous casos de COVID-19 perquè no hi ha una base immunològica.\njuliol 9th, 20200 Des de fa unes setmanes i amb la nova normalitat o fase de represa, com cadascú li vulgui dir, en marxa, hi havia una paraula que ningú volia escoltar i que, tot i això, sí hem acabat sentint: rebrot. El lloc on més casos nous s’han trobat de coronavirus són a Lleida, al Segrià, tot i això, sí que hem anat veient en les...\nJordi Planell: "Alguns grups han tocat per primera vegada després del confinament a la Festa Major de Sant Fruitós"\njuliol 7th, 20200 Ahir, Quim Masferrer va posar el punt i final a la Festa Major de Sant Fruitós amb “Moltes gràcies”. Ha sigut gairebé una setmana amb espectacles especials per satisfer les mesures i les recomanacions de seguretat davant la crisi sanitària actual. Per parlar-ne de tot plegat, avui ha passat per la ràdio el tècnic de cultura de...\nAnna Mujal: "Hi haurà un dia més de selectivitat per poder mantenir les aules desinfectades entre examen i examen"\njuliol 6th, 20200 Dilluns 6 de juliol. El que qualsevol altre any hagués sigut un dia de feines d’estiu, platja o piscina pels estudiants de segon de batxillerat a Catalunya, avui és l’últim dia d’estudi abans d’encarar una selectivitat excepcional, però no menys important que els altres anys. Avui, a la Central, hem parlat amb la presidenta...\nQuim Masferrer: "Mai renunciaré a l'improvisació en els meus espectacles perquè es poden descobrir grans històries"\njuliol 3rd, 20200 Dilluns, Quim Masferrer portarà un espectacle que ha preparat arran de la COVID-19 a Sant Fruitós. És el Moltes Gràcies, on l’actor pujarà a un escenari mòbil i passarà pels carrers del poble per conèixer les històries dels santfruitosencs. Avui, a La Central, hem pogut parlar amb ell perquè ens doni els detalls. ...\nJosep Rueda: "No demanem que es tanqui la mina, exigim que estigui ben assegurada d'una vegada"\njuny 29th, 20200 Dijous serà un dia que es recordarà al Bages i, especialment, a la mina de Vilafruns per sempre. Sobre dos quarts tocats de dotze del matí es produïa un segon accident mortal en qüestió de tres setmanes. Tot plegat el mateix dia que Comissions Obreres desconvocava i convocava de nou una vaga per demà, dimarts 30 de juny. De tot...\nJoan Carles Batanés: "El tripartit ERC-PSC-Junts es va formar després de saber els resultats de les darreres eleccions"\njuny 26th, 20200 Després de 9 anys, la setmana passada, Joan Carles Batanés va deixar l’alcaldia de Sant Fruitós quan es va aprovar la moció de censura que van presentar Esquerra, socialistes i Junts. Avui, a La Central, hem parlat amb ell per saber com han sigut aquests anys i com, després d’una setmana, està començant a treballar Gent Fent...\nMaria Alba Casellas: "Hi ha alguns mecanismes que hem agafat durant el confinament que podem utilitzar de cara a l'any que ve"\njuny 22nd, 20200 L’Institut-Escola Sant Jordi de Navàs va obrir les seves portes la setmana passada perquè els alumnes es poguessin acomiadar dels seus companys abans no comencessin els mesos de vacances d’estiu. A més, es tracta d’un centre que utilitza els projectes per educar i, fa un parell de setmanes, vam explicar aquí a l’informatiu...\nÀdria Mazcuñan: "Respondrem a cadascuna de les 2.062 signatures que es van presentar"\njuny 18th, 20200 Ahir hi va haver canvi d’alcaldia a Sant Fruitós després que la moció de censura presentada per Esquerra, Socialistes i Junts tirés endavant. La nova alcaldessa, d’Esquerra Republicana, és ja, des d’ahir, Àdria Mazcuñan. Aquest matí ha passat per La Central d'Ona Bages. ...


Els sindicats rebutgen que Falles i Magdalena siguen dies lectius - Magisnet\nEls sindicats rebutgen que Falles i Magdalena siguen dies lectius\nEl president Puig va proposar el canvi per evitar contagis. Stepv: "No es pot carregar de responsabilitat als municipis". La Gonzalo Anaya assenyala que Puig "arriba tard".\nPablo RoviraMartes, 2 de marzo de 2021\nEl president de la Generalitat, Ximo Puig, anuncia les noves mesures de prevenció i de desescalada.\nDurant la seua compareixença per a anunciar les mesures de desescalada en aquesta tercera ona de la pandèmia, que comencen aquesta setmana, el president de la Generalitat, Ximo Puig, va recomanar als municipis de mantindre com a lectius els dies festius associats a les festes, com les falles o les festes de la Magdalena.\nLa mesura ha sigut rebutjada per les organitzacions sindicals i les associacions de pares. L’objectiu del president Puig és evitar que un període de vacances provoque un repunt dels contagis a través dels contactes socials. Així va ocórrer amb la segona ona, després dels ponts d’octubre, i amb la tercera després del període de Nadal. No obstant això, el sector acusa el Consell de criminalitzar-li, fer-li responsable de l’augment dels contagis. En el fons, el que diu el president és tot el contrari.\nPer eixemple, el sindicat Stepv considera que no “és de rebut carregar amb aquesta responsabilitat els municipis, i més quan ja ho han decidit”, i li recorda al Consell que també té responsabilitats en el calendari escolar, sobre els períodes no lectius de Nadal o de Pasqua, per exemple. En Nadal, “quan tots els experts estaven posant el crit d’alerta sobre el possible increment de contagis no es va prendre cap mesura respecte al calendari escolar. Desconeixem si té previst prendre alguna mesura respecte al període no lectiu de Pasqua, però des de STEPV advertim que tant el professorat, com l’alumnat necessita períodes de descans i, per tant, no acceptarem cap modificació del calendari escolar que comporte més pressió laboral al professorat”.\nCal recordar que el Consell Escolar Municipal de València ja va decretar com a festius escolars els dies de la setmana de Falles. El Consell reprendrà la decisió, però els seus representants no comparteixen majoritàriament la recomanació feta pel president de la Generalitat.\nPer a la Confederació Gonzalo Anaya, “la recomanació del president Ximo Puig ha arribat tard”. el president Ximo Puig hauria d’haver tingut la previsió política d’obrir aquest debat molt abans i també s’hauria d’haver treballat prèviament amb la comunitat educativa en el Fòrum d’Educació.\nLa Confederació Gonzalo Anaya trasllada que “l’última decisió referent a aquest debat siga de les autoritats sanitàries”.


Esports - Derrota de la UESC que l'allunya de l'objectiu\nDerrota de la UESC que l'allunya de l'objectiu\nel 10/abr/11 Pedro Miserachs Bàsquet PDF\nLa UESC cau derrotada (76-68) a la pista del Bàsquet Sant Boi en un matx en què els santcugatencs han anat per davant en alguna fase del partit. El major encert dels locals en els darrers minuts ha provocat la segona derrota consecutiva dels vermell-i-negres que es compliquen a permanència.\nTot i anar per davant en el marcador en el tres primers quarts, el Bàsquet Sant Boi ha reaccionat en el darrer quart i ha aconseguit donar la volta al resultat per endur-se una important victòria pel conjunt local en la seva lluita per l'ascens.\nDesprés d'aquesta derrota, la UESC haurà d'escapar de la zona perillosa de la taula. Els homes de Pep Claret continuen en play-off de permanència i la propera jornada reben la visita de l'Sferic Terrassa, vuitè classificat.


Antifrau no veu corrupció en les ajudes de Ruralter al germà de Ximo Puig, però retrau “dèficits” administratius\nLa investigació de l’agència a l’empresa de Francis Puig detecta que les tres certificacions de final d’obra figuren en “documents físics diferents”\nSeu de Comunicació dels Ports SA, a Morella.\nL’Agència Valenciana Antifrau (AVA) no ha trobat proves que hi haja hagut corrupció en les ajudes dels fons Ruralter a l’empresa Comunicació dels Ports SA, propietat de Francis Puig, germà del president de la Generalitat Valenciana. Malgrat això, l’organisme que dirigeix Joan Llinares considera que “s’han produït dèficits en el compliment adequat de l’ordenament jurídic administratiu” en matèria de subvencions públiques.\nLa investigació es va iniciar arran de l’informe d’un funcionari, testimoni protegit de l’AVA. L’empleat públic va revisar el pagament de la subvenció arran d’una petició d’informació de la síndica del PP en les Corts Valencianes, Eva Ortiz, i va concloure després de revisar el procediment administratiu del 2015 que “podria haver-hi fets susceptibles de retret jurídic”. L’ajuda, de 36.000 euros provinents dels fons Rutalter-Leader concedits per la Conselleria d’Agricultura i tramitada durant l’última legislatura del PP, es va usar per a “la millora d’equipaments i infraestructures” del grup mediàtic que dirigeix Puig, tal com va explicar a aquest diari l’empresari.\nEl pagament dels fons el va desbloquejar ràpidament un alt càrrec socialista, el director llavors de l’Agència Valenciana de Foment i Garantia Agrària, Francisco Rodríguez Mulero, a penes dues setmanes després d’aterrar en la conselleria després de les eleccions autonòmiques del 2015.\nLa resolució que va tombar les ajudes al germà de Puig havia retret a l’empresa que no haguera presentat les “certificacions d’obra signades pel director de les obres”. A més, el germà del president, segons la resolució, no va presentar la documentació requerida per a justificar les despeses, “cosa que suposa la pèrdua del dret al cobrament de la subvenció”. Francis Puig va presentar un recurs de reposició contra la decisió de l’executiu valencià, en mans del Partit Popular en aquella època.\nL’informe de la resolució de conclusions de la investigació d’Antifrau ha revisat els expedients i ha detectat que la sol·licitud de pagament de l’anualitat del 2012 “no es va registrar d’entrada en cap registre oficial”, mentre que la sol·licitud de pagament de l’any següent “sí que s’hauria registrat en el registre del Grup d’Acció Local Portmader de Morella, encara que s’hauria remés a la conselleria un mes després.\nA més, la investigació de l’agència ha detectat que en l’expedient figuren fins a tres certificacions de final d’obra “suportades en documents físics diferents”. L’AVA al·ludeix a certes “incongruències” en la documentació, però la revisió acredita que l’Advocacia de la Generalitat va obrar correctament a l’hora d’estimar el recurs de reposició presentat contra el bloqueig de les ajudes per part de Francis Puig, encara que postil·la que ho va fer “havent basat la seua argumentació en una revisió formal documental sense qüestionar-se l’existència de diversos documents i la seua possible manipulació, amb les conseqüències d’això”.\nAntifrau ha qüestionat que la sol·licitud de pagament de l’anualitat del 2012 “no està segellada en cap registre administratiu oficial” (la del 2013 ja figura amb un segell d’entrada, encara que es va remetre a la conselleria un mes després). Aquest retard d’un mes “va suposar un incompliment del termini màxim” per a fer arribar a la Conselleria d’Agricultura la sol·licitud de pagament.\nLes al·legacions formulades durant el tràmit d’audiència argüeixen que la Direcció General de Desenvolupament Rural “va dictar [una] altra resolució en què reconeixia l’obligació i proposava el pagament, no el concedia”, atés que l’organisme competent era l’Agència Valenciana de Foment i Garantia Agrària.\nDesprés de l’anàlisi de la documentació i de la normativa aplicable, Antifrau ha conclòs que les irregularitats i deficiències dels procediments administratius per al pagament de les ajudes al germà de Puig “no estan incardinades en cap dels supòsits de nul·litat de ple dret ni d’anul·labilitat, ja que es tracta d’irregularitats no invalidants dels actes administratius”.\nAixí doncs, l’informe de l’AVA recomana a la Conselleria d’Agricultura, Desenvolupament Rural, Emergència Climàtica i Transició Ecològica que establisca protocols, procediments i mecanismes de treball que permeten la tramitació de les subvencions de manera íntegrament electrònica, perquè “es garantisquen els principis inspiradors del procediment administratiu comú, evitant situacions com la investigada”, amb “diferents versions en paper d’un mateix document”. També recomana establir mecanismes per garantir el registre electrònic en els seus ens col·laboradors “perquè hi haja una constància electrònica (...) que permeta deixar la traçabilitat exacta” de la data i l’hora de les anotacions del registre, així com dels documents annexos.